Foto: Tanjug | Ljajić: U toku procedura za dolazak ljekara iz BiH\nSrna 02.07.2020 10:03\nBEOGRAD - Ministar trgovine, turizma i telekomunikacija Srbije Rasim Ljajić izjavio je da je u toku procedura u vezi sa dolaskom medicinskog osoblja iz BiH kao pomoć u Novi Pazar, gdje je proglašena vanredna situacija zbog povećanja broja zaraženih virusom korona.\n"Procedura je u toku i očekujemo imena lekara (iz BiH). Neophodno je da se sprovede procedura, da predamo zahteve Lekarskoj komori Srbije i da oni dobiju privremene licence. Očekujem da će ta procedura biti u kratkom vremenu završena", rekao je Ljajić za RTS.\nLjajić je istakao da u Novom Pazaru ima dovoljno lijekova, opreme i medicinskog materijala, da u kovid bolnici trenutno ima 42 ljekara i medicinskog osoblja.\nOn je naveo da su u Novom Pazaru hospitalizovane 104 osobe, a da je prije nekoliko dana bilo 123 pacijenta na različitim odjeljenjima.\n"Čitava ova situacija nije nastala zbog toga što neko nije imao masku, rukavice, vizir ili toplomer, nego zato što se ogroman broj ljudi u kratkom periodu u zakašnjeloj fazi upale pluća javio u bolnicu, a tamo je već ušla infekcija i lekarski kadar je bio već desetkovan", rekao je Ljajić.\nOn je ocijenio da se stvorila "mikrosituacija koja se već dogodila u Italiji, na svu sreću sa daleko manjim posledicama".\nLjajić je opovrgao informacije o smrti tri člana porodice u Tutinu u roku od 24 časa od posljedica infekcije virusom korona.\nOn je pročitao poruku člana porodice Suljović, koji je potvrdio da su mu otac, majka i sestra preminuli u roku od 24 časa, ali da je od posljedica zaraze virusom korona preminula jedino sestra, koja je živjela u drugom mjestu, a umrla je u bolnici.\n"Taj čovjek istakao je da njegov otac koji je imao 89 godina nije preminuo od virusa korona, a da je majka, stara 76 godina, preminula od infarkta prilikom jutarnje molitve", rekao je Ljajić.\nKomentarišući vijest da su u Sjenici od posljedica virusa korona preminule dvije osobe, koje nisu primili na liječenje u užičku bolnicu nakon čega su se sanitetom vratili u Sjenicu, Ljajić je rekao da, nažalost, ima potvrdu da se to zaista dogodilo.\nOdgovarajući na pitanje kada u Novi Pazar stiže medicinsko osoblje iz Turske, Ljajić je rekao da informaciju o mogućem dolasku turskog medicinskog osoblja sada "prvi put čuje".\nRasim Ljajić Novi Pazar Ljekari BiH Virus korona\nJelić o ubistvima Srba: Ko garantuje da takav neće ubiti nekog vašeg\nMasovna tuča u Splitu, teško povrijeđen državljanin Njemačke


Srđan Nogo dr Nemanja Zarić Milan Maslać Slaviša Miletić Goran Milenković Ljubomir Protić Miroslav Krstić Milan Radičević Milica Borović Dragoljub Pavlović\nUtorak, 06.11.2018 16:23\nZašto se Vučić i Đukanović zajedno ne prošetaju po Beogradu i Podgorici kao što su to radili sa drugim političarima iz regiona i na taj način pošalju narodu poruku da su odnosi između Srbije i Crne Gore zaista na najvišem nivou?\nSve ono što je vlast u Crnoj Gori uradila u proteklih 12 godina od sticanja nezavisnosti, išlo je protiv interesa države Srbije, a i srpskog naroda koji živi u Crnoj Gori. Priznavanje Kosova, ulazak u NATO, konstantno marginalizovanje 30% građana Crne Gore koji se izjašnjavaju kao Srbi, neprekidni pritisci prema Mitropoliji crnogorsko primorskoj , kao sastavnom delu SPC-a u Crnoj Gori...apsolutno daju pravo Srbima u regionu da Crnu Goru smatraju kao još jednu od država koje mogu da ugroze bezbednost Srbije u budućnosti.\nSa druge strane, Aleksandar Vučić za 6 godina svoje vladavine ni jednom nije otišao u zvaničnu posetu Crnoj Gori, a državne institucije Republike Srbije na čelu sa Skupštinom za ovaj period nisu donele ni jedan akt koji bi popravio stanje i položaj naših sunarodnika u Crnoj Gori. Afera „državni udar“, progon sveštenika SPC, zabrana ulaska u Crnu Goru srpskim intelektualcima su samo par primera kada ministarstva u Srbiji nisu reagovali ni jednom konkretnom merom da zaštite prava svojih sunarodnika.\nI onda sa pravom postavljamo pitanje, koji su to merljivi rezultati politike vlasti u Srbiji i Crne Gori, koji daju za pravo Vučiću, Đukanoviću i ostalim visokim funkcionerima da u javnosti govore kako odnosi između Srbije i Crne Gore“nikada nisu bili bolji“?\nSa druge strane, provladini mediji i u Srbiji i u Crnoj Gori non-stop dolivaju ulje na vatru i podgrejavaju tenzije, kao da imaju želju da dođe do nekog sukoba, bilo na nekoj sportskoj manifestaciji, ekskurziji srednjoškolaca, letovanju i tako izazovu bratske sukobe, kojima bi se jedino radovali naši isitnski i vekovni suparnici na prostorima Balkana.\nVreme koje dolazi će donositi samo nove političke i verske turbulencije i regionalne netrpeljivosti, bez obzira što zapadni i SAD mentori naših političara imaju nameru da urede region, ali naravno po NATO standardima. To naravno nije realno i izvodljivo, jer narod ni u Srbiji, ni u Crnoj Gori, nema simpatije, prema germanofilskim ili anglosaksonskim vrednostima, niti je ikada može imati. Jedina perspektiva Srbije, Crne Gore i Republike Srpske, jeste u nekoj budućoj konfederaciji.\nAko ovo sadašnji vlastodržci u Srbiji i Crnoj Gori ne shvate, a bojim se da su oni već podaleko otišli na putu političke propasti i okrenuli leđa narodu i nacionalnim interesima, njih veoma brzo očekuje odlazak sa vlasti i prepuštanje vođenja države nekoj novoj generaciji političara koji će uspostaviti istinski bratske političke odnose između Srbije i Crne Gore.\nVučićĐukanovićMilo ĐukanovićCrna GoraNATO


O projektu | Agrinno\nProjekat AGRINNO, koji se sufinansira iz Intereg IPA Programa prekogranične saradnje Mađarska–Srbija 2014-2020, teži poboljšanju inovativnog pristupa u poljoprivredi u cilju iskorišćavanja obradivog zemljišta u okućnicama u prekograničnom području uvođenjem novih tehnologija za uzgoj biljnih kultura.\nProjekat pokušava da odgovori na kompleksan problem na relaciji društvo-ekonomija-ekologija i nudi rešenje zasnovano na ruralnom razvoju Evropske unije. Potrebno je da se uz postojeće resurse i prilike definiše model sa niskim nivoom investicija, kako bi nezaposlenom stanovništvu bila pružena šansa za samozapošljavanje. Činjenica da ruralno stanovništvo poseduje zemljište odličnog kvaliteta u svojim okućnicama daje mogućnost za uvođenje novog modela poljoprivrednog poslovanja, koji ima za cilj podizanje produktivnosti i postizanje samozapošljavanja. Moguće rešenje je najekonomičnije iskorišćavanje zemljišta i radne snage u proizvodnji povrća za sopstvene potrebe i iznošenje viška proizvoda na tržište, povećanje kvaliteta proizvoda i prihoda domaćinstva\nStoga će tokom projekta biti osnovani inkubatori u tri poljoprivredne škole unutar svakog okruga u Vojvodini, koji će biti centar za organizaciju događaja, okupljanje članova i razmenu iskustava. Tokom projekta biće organizovana radionica na eksperimentalnim poljima, okrugli stolovi, dva velika seminara i međunarodna konferencija. Prvi seminar „Uzgoj biljaka u okućnicama“ biće održan u Vršcu, Rumi i Futogu, kada će polaznici obuke sem teorijskog znanja dobiti i kvalitetno seme koje bi usadili u svoje bašte. Nakon završetka organizovaće se i seminar u Segedinu sa ciljem da predstavi proizvođačima mogućnosti za kreiranje gotovog proizvoda i plasiranje istog na tržište.\nPoljoprivredni proizvođači u pograničnom području obilaziće ogledna polja, te će biti motivisani na samozapošljavanje i postati potencijalni poslodavci, budući da im projekat prenošenjem veština obezbeđuje samostalnost i poboljšanje životnog standarda. Dugoročni cilj projekta je širenje i promocija rezultata u praksi i povezivanje ljudi sa pijacama, prodavnicama i tržnim centrima, u cilju uspostavljanja saradnje u regionu, smanjenje troškova transporta i postizanje konkurentnih cena.\nUkupan budžet projekta iznosi 325.536,75 evra od čega se 85% sufinansira sredstvima Evropske unije za period od 01. aprila 2018. do 30. novembra 2019. godine.


Balkanski barometar: Najveći problemi nezaposlenost, ekonomska situacija i korupcija - Biznis i Finansije\nHome\tVestiPolitika i društvo\tBalkanski barometar: Najveći problemi nezaposlenost, ekonomska situacija i korupcija\nBalkanski barometar: Najveći problemi nezaposlenost, ekonomska situacija i korupcija\nby bifadmin 25. juna 2020.\nČlanstvo u Evropskoj uniji podržava 59 odsto građana i 63 odsto kompanija Zapadnog Balkana, a nezaposlenost je i dalje najveći problem za veliki broj ispitanika, pokazuju rezultati najnovijeg izdanja istraživanja Balkanski barometar koje sprovodi Savet za regionalnu saradnju (RCC).\nPredstavljajući rezultate istraživanja za 2020. godinu, generalna sekretarka RCC Majlinda Bregu rekla je na onlajn konferenciji da je pozitivan odnos građana regiona prema članstvu u EU viši 20 odsto u odnosu na 2015. godinu, kada je sprovedeno prvo izdanje Balkanskog barometra.\nNajnovije istraživanje pokazalo je da članstvo u EU podržava 64 odsto mladih Zapadnog Balkana, što je rast od tri odsto u odnosu na prethodnu godinu.\nBalkanski barometar je godišnje istraživanje javnog mnjenja koje sprovodi RCC, sakupljajući i analizirajući podatke od građana i kompanija Zapadnog Balkana, o tematskim oblastima kao što su zaposlenost, trgovina, investicije, korupcija i druge.\nBregu je danas predstavila rezultate dva istraživanja, jednog s kraja 2019. godine koje je obuhvatilo 6.020 građana i 1.215 kompanija iz regiona, i drugog, iz maja, o uticaju pandemije koronavirusa na građane i kompanije Zapadnog Balkana.\nNajveći problemi s kojima se građani regiona suočavaju\nPrema istraživanju, dva najveća problema s kojima se građani regiona suočavaju i dalje su nezaposlenost (45 odsto) i ekonomska situacija (40 odsto), navela je Bregu. Korupcija je na trećem mestu najvećih problema (31 odsto), a sledi zabrinutost zbog odlaska kvalifikovanih kadrova u inostranstvo (20 odsto) i kriminal (17 odsto).\nBregu je dodala da je najnovije istraživanje zabeležilo znatan pad poverenja građana u javne institucije, koje je na najnižem nivou od 2015. godine. Ubedljiva većina građana smatra da se zakoni ne primenjuju ni efikasno (66 odsto), ni nepristrasno (76 odsto).\nIstraživanje je pokazalo da 71 odsto građana misli da se njihove vlade ne bore uspešno protiv korupcije, dok je 2018. godine takav stav imalo 61 odsto ispitanih, navela je Bregu.\nNa pitanje koga smatraju najkorumpiranijim, 83 odsto građana regiona navelo je političke stranke, 80 odsto pravosuđe, 79 odsto carinu, a 76 odsto zdravstvene radnike.\nRegionalna saradnja važna\n“Odlazak kvalifikovane radne snage postao je glavna briga naših građana, taj je procenat sa nula odsto 2015. godine skočio na sadašnjih 20 odsto. Zapanjujućih 71 odsto mladih sa Zapadnog Balkana razmišlja o odlasku u inostranstvo radi posla”, rekla je generalna sekretarka RCC.\nVelika većina građana, 77 odsto, smatra da je regionalna saradnja važna, dok 61 odsto veruje da je ono što spaja građane Zapadnog Balkana važnije od onog što ih razdvaja, kazala je Bregu.\nBezbednosnom situacijom u svojoj zemlji nezadovoljno je 46 odsto građana Zapadnog Balkana, a 63 odsto ispitanih migraciju doživljava kao bezbednosni problem.\nZagađenje kao ozbiljan problem u njihovim ekonomijama vidi 74 odsto građana, dok 67 odsto ljudi navodi da je spremno da plati više za proizvode usklađene s ekološkim standardima.\nIstraživanje je pokazalo da internet ne koristi 17 odsto građana Zapadnog Balkana, što je poboljšanje u odnosu na prethodnu godinu kada ih je bilo 26 odsto.\nDa će sačuvati posao u narednih 12 meseci misli 69 odsto građana, dok 17 odsto domaćinstava prijavljuje da niko od članova nije zaposlen.\nKada je reč o Srbiji, 33 odsto građana zadovoljno je bezbednosnom situacijom, a čak 83 odsto ispitanih navelo je da migranti predstavljaju bezbednosni rizik.\nZabrinutost zbog “odliva mozgova” povećana je među građanima Srbije na 27 sa prošlogodišnjh 21 odsto.\nVećina pandemiju smatra pretnjom po ekonomiju\nPoseban deo istraživanja Balkanski barometar, o uticaju pandemije koronavirusa, sproveden je u maju i pokazao je da 72 odsto građana Zapadnog Balkana smatra tu epidemiju velikom pretnjom po ekonomiju, navela je Bregu.\nOna je kazala da je 68 odsto građana veoma zabrinuto za svoje ili za radno mesto člana porodice, dok je svega jedna trećina zadovoljna merama koje vlade sprovode u cilju očuvanja radnih mesta.\nObim poslovanja zbog izbijanja pandemije smanjilo je 60 odsto ispitanih privrednika, dok je 21 odsto ili privremeno ili u potpunosti prekinulo poslovanje. Otkaze radnicima uručilo je pet odsto privrednika.\nEvropski komesar za proširenje EU Oliver Varheji izrazio je zadovoljstvo na onlajn konferenciji što 59 odsto građana Zapadnog Balkana podržava članstvo u EU.\n“To je veoma solidna većina i povećanje u odnosu na prošlu godinu, ali, nažalost, gotovo 10 odsto veruje da zemlje regiona nikad neće postati članice Unije, što takođe predstavlja rast u odnosu na prethodne godine”, rekao je Varheji.\nOn je dodao da je korupcija “jedan od najvećih problema u regionu” i naveo da 71 odsto građana misli da se vlade ne bore uspešno protiv korupcije, dok je takav stav 2018. godine imalo 61 odsto građana.


GASIFIKACIJOM DO ČIŠĆENjA, OZELENjAVANjEM DO OSVEŽAVANjA VAZDUHA - Ozon Media\nPovodom inicijative u mitrovačkoj gradskoj skupštini za formiranje tzv. Zelene odborničke grupe, zamenik gradonačelnice Petar Samardžić, danas je rekao da želi da pohvalu tu inicijativu. “I tu inicijativu i svaku drugu inicijativu gradska uprava će podržati koja ima za cilj unapredjenje kvaliteta života”.\nNadam se da će se zelena odbornička grupa brzo formirati i da će uključiti odbornike iz svih političkih opcija koji su zainteresovani da se bave ovom temom, i da će pravovremeno signalizirati gradskoj upravi mere i aktivnosti u ovoj važnoj oblasti.\nOčekuje se da će Zelena odbornička grupa biti oformljena najkasnije u oktobru ove godine.\nMišljenja sam da je ova zelena inicijativa podneta u pravo vreme, sada kada se priprema i plan razvoja grada za period od 2022 do 2030. godine, rekao je Samardžić\nGradu Sremska Mitrovica, odobren je projekat od strane Švajcarske kancearije za saradnju čija je ideja i cilj uključivanje gradjana i civilnog sektora u proces donošenja odluka, u lokalni dijalog posebno sa naglaskom na temu zaštite životne sredine tako da će se kroz ovaj projekat implementirati formiranje zelene odborničke grupe, formiranje zelene mreže na teritoriji celog Srema i uvodjenje koncepta zelene stolice u gradski parlament.\nProjektne aktivnosti su u skladu sa Arhuskom konvekcijom koja je ratifikovana od strane narodne skupštine RS a kojom je definisano da svako ima pravo na zdravu životnu sredinu i pravo da bude pravovremeno obavešten o njenom stanju.\nSamardžić je podsetiio da je Grad započeo sa primenom nekih ekoloških mera, posebno vodjenim planiranim merama iz usvojenog akcionog plana za zaštitu kvaliteta vazduha na teritoriji Grada, a zadatak Zelene odborničke grupe bi bio da nastavi i nadogradi sve potrebno za unapredjenje prava na zdravu životnu sredinu.\nSamardžiće je podsetio da Grad radi godinama na unapredjenju zdrave sredine.\nNajpre bih pomenuo gasifikaciju, prošle godine je započeta na teritoriji celog grada, to jest svih naseljenih mesta, sela Sremske Mitrovice, infrastrukturni radovi su u završnoj fazi i već početkom sledeće godine možemo očekivati nove priključke. Napomenuću i to da će gradjani Sremske Mitrovice moći da podnesu zahtev za priključne u uslužnom centru u gradskoj kući a dodatne informacije u svojim mesnim kancelarijama, ono što je najvažnije jeste da će nagradu za priključenje moći plaćati na rate, sa periodom otplate na tri godine.\nProcena je da u Sremskoj Mitrovici ima 11.000 domaćinstava koja su još uvek na sistemu grejanja na čvrsto gorivo, ugalj i drva, što je mnogo manje od broja korisnika koji su u sistemu toplifikacija i Srem gasa.\nCilj je da što veći broj domaćinstava prebacimo na sistem gas koji je ekološki najprihvatljije gorivo, jer je produkt sagorevanja para, nema emisije ugljen dioksida i sumpor dioksida. Ono što je najbitnije nema emisije PM čestica koje su možda i najveći problem kada je u pitanju aerozagadjenje.\nZapočeli smo i sa procesom ozelenjavanja javnih površina još 2019. i prethodne 2020. godine, na više lokacija posadili smo par hiljada stabala različitog asortimenta posebno po Mačvanskim selima, taj broj treba drastično da se poveća i to posebno na najfrekventnijim saobraćajnicama, u industrijskim zonama uz formiranje takozvanih zelenih oaza odnosno parkova, dodaje Samardžić.\nSve te prometne saobraćajnice tačnije raskrsnice dobiće ekološke semafore odnosno ekološke saobraćajne znakove, ideja nam je da kroz smanjenje zagadjenja iz saobraćaja i kroz gasifikaciju utičemo na čišćenje vazduha a kroz ozelenjavanje da utičemo na osvežavanje vazduha. Podsetiću, trenutno se sprovodi energetska sanacija porodičnih kuća i stanova gde se osim ugradnje stolarije subvencioniše i ugradnja kotlova na gas i peći na pelet kod kojih nema aerozagadjenja kao kod grejanja na čvrsto gorivo. Još pre dve godine smo ekološki unapredili sistem javnog prevoza, autobusima sa EURO 6 motorima i podsetiću da smo krajem prošle godine zamenili kompletan sistem javne rasvete novim LED svetiljkama koje pored energetskih ušteda utiču i doprinose smanjenju ugljen dioksida u atmosferi.\nU Sremskoj Mitrovici postoje četiri merne stanice i ono što je primetno prema rezultatima merenja jeste da se do iskakanja iz tih graničnih vrednosti dolazi tokom zimskih meseci što ukazuje da je problem u individualnim ložištima na čvrsto gorivo.\nNe znam koliko je javnost u Sremskoj Mitrovici upoznata sa merenjem zagadjenja na teritoriji grada, za to je zadužen ZZJZ koji o rezultatima merenja obaveštava preko internet stranice.\nDa ne bi pričali napamet obratićemo se Agenciji za zaštitu životne sredine, kao nadležnom organu koji će izvršiti analizu na teritoriji grada, prezentovati gradjanima i sugerisati koje to mere, korektivne ili preventivne treba preuzeti na teritoriji grada da bi se dostigle i održale te tolerantne vrednosti, dodaje zamenik gradonačelnice.


Nova Mazda3 dobija novi HCCI motor - Auto Republika\nProcureli su i dodatni detalji u vezdi sa Mazdinim revolucionarnim probojem u oblasti motora s unutrašnjim sagorevanjem. Japanski proizvođač će debitovati sa jedinicom sa homogenim kompresionim paljenjenjem (HCCI) u nedeljama koje slede. Oficijelni detalji bi trebalo da budu obelodanjeni tokom tehnološke konferencije krajem avgusta u Frankfurtu.\nHCCI znači da benzinski motor funkcioniše na sličan način kao dizel, sabijajući mešavinu vazduha i goriva u cilindru dok ne dođe do paljenja. Mazdin agregat, koji je vesnik Skyactiv II tehnologije, i dalje će koristiti svećice za potrebe paljenja pri nižim obrtajima, ali se pri višim motor prebacuje na HCCI.\nLjudi iz Mazde tvrde da će Skyactiv motor biti 30 odsto efikasniji u odnosu na aktuelne benzinske motore. Ukoliko je to tačno, onda će se kombinovana potrošnja Mazde3 spustiti na 5,5 litara.\nDakle, Skyactiv II motor najpre stiže pod haubu nove generacije Mazde3 sledeće godine, ali će se raširiti kroz ostatak game. Novi model bi trebalo u konceptnoj formi da bude predstavljen na Salonu automobila u Tokiju (oktobar).\nUkoliko sve bude po planu, Mazda će biti prvi proizvođač sa serijskim HCCI benzinskim motorom.\ntags: HCCI izdvojeno mazda Mazda3\nprevious Mazda se ne odriče motora s unutrašnjim sagorevanjem\nnext Toyotin kvartalni profit u padu uz pozitivne prognoze


SDA: Forto i Konaković da podnesu ostavke… | Starmo\nNaslovnica Politika SDA: Forto i Konaković da podnesu ostavke…\nSDA: Forto i Konaković da podnesu ostavke…\nForto i Konaković\nSarajevo — Kantonalni odbor SDA u Sarajevu pozvao premijera KS Edina Fortu i predsjedavajućeg Skupštine KS Elmedina Konakovića da “podnesu ostavke zbog slučajeva Zornić i Bogunić”.\n“Činjenica je da je voljom Fortine vlade za direktora javnog preduzeća imenovano lice koje je osuđeno za najteže zločine tokom rata, nanijela je ogromnu štetu ne samo ugledu institucija KS, već i ugledu grada Sarajeva, a porodicama žrtava bol. Za to punu odgovornost moraju snositi najodgovorniji ljudi ove vladajuće garniture, a ne da se stvar zataškava kroz fiktivne smjene u nekim nevažnim partijskim komisijama”, navodi se u saopćenju.\n“Dijelovi tog svjedočenja sadržavaju i elemente krivičnog djela, poput pokušaja pronevjere 500.000 KM javnog novca i narušavanja ustavnog poretka i zakona KS.\nZbog svega navedenog, i budući da je proteklih dana postalo očigledno da su u potpunosti kompromitirali funkcije koje obavljaju, pozivamo Fortu i Konakovića da pokažu minimum političke odgovornosti i podnesu neopozive ostavke”, zaključuju u saopćenju


Političari bez ideologije, gledaju samo svoju ličnu korist | zvono.media\nPolitičari bez ideologije, gledaju samo svoju ličnu korist\nPojam “politički preletač” označava narodnog poslanika (parlamentarca) u Narodnoj skupštini Republike Srpske ili odbornika u skupštini grada/opštine, koji je na izborima dobio mandat na listi jedne političke partije, a nakon toga, u istom mandatnom periodu, prešao u drugu političku partiju.\nIz ReStarta ističu da je ovaj vid političkih prelazaka naročito postao aktuelan nakon opštih izbora 2014. godine.\nOd tog trenutka prelasci iz jedne u drugu političku partiju nakon izbora postaju redovna pojava i pojava koja je vremenom od naroda percipirana kao normalna. A sve to je dodatno uticalo u slabljenje povjerenja naroda u demokratiju i institucije. O koliko masovnoj pojavi se radi dovoljno je navesti podatak da je u aktuelnom sazivu Narodne skupštine Republike Srpske čak 22 poslanika od ukupno 83, promijenilo političku partiju ispred koje su izabrani i prešli su u redove druge političke partije”, pojašnjavaju iz ove organizacije.\nStefan Blagić iz organizacije ReStart rekao je da baza sadrži preko 100 imena političkih preletača na nivou Republike Srpske.\nDa bi na određeni način izvršili razlikovanje i klasifikaciju između prelazaka iz jedne političke partije u drugu, formirali su tri moguća slučaja, odnosno tri različite grupe. Prva grupa je određena crvenim, druga žutim i treća zelenim kartonom.\nCrveni karton – Poslanik ili odbornik koji je osvojio mandat na listi političke partije koja je poslije izbora ostala u opoziciji, a nakon toga, u istom mandatnom periodu, prešao u partiju ili koaliciju koja je na vlasti i svoj mandat prenio u vladajuću većinu. (iz opozicije u vlast)\nŽuti karton – Poslanik ili odbornik koji je, sa jedne strane, osvojio mandat na listi političke partije koja je poslije izbora ostala u opoziciji, a i on je prešao u partiju koja je u opoziciji, ili je sa druge strane, prešao iz političke partije koja je nakon izbora formirala vlast, a on je prešao u partiju koja je takođe u vlasti. (iz opozicije u opoziciju ili iz vlasti u vlast)\nZeleni karton – Poslanik ili odbornik koji je osvojio mandat na listi političke partije koja je poslije izbora formirala vlast, a nakon toga, u istom mandatnom periodu, prešao u drugu partiju ili koaliciju koja je u opoziciji. (iz vlasti prešao u opoziciju)\n235946871Unesite mišem ovo: 7911


Korona u BiH: 53 osobe umrle, čak 1.606 novozaraženih\n16.03.2021 / 12:20 KORONAVIRUS - Dnevni bilans\nU posljednja 24 sata u BiH je potvrđeno čak 1.606 novih slučajeva koronavirusa, a zabilježena su i 53 smrtna ishoda, podaci su entitetskih zavoda za javno zdravstvo.\nFBiH: 1.173 pozitivnih, 39 umrlih\nU protekla 24 sata Zavodu za javno zdravstvo Federacije BiH prijavljeno je 4 206 uzoraka, od kojih su 1 173 pozitivna na SARS-CoV-2.\nZaključno sa današnjim danom, u Federaciji BiH izliječeno je 81 786 pacijenata. U protekla 24 sata oporavljeno je 597 pacijenata.\nU protekla 24 sata Zavodu za javno zdravstvo Federacije BiH prijavljeno je 39 novih smrtnih ishoda. S današnjim danom, broj smrtnih ishoda na području Federacije BiH je 3056.\nRS: 362 pozitivnih, 14 preminulih\nOd posljednjeg izvještaja o epidemiološkoj situaciji u RS, u posljednja 24 sata u Institutu za javno zdravstvo RS, Univerzitetskom kliničkom centru RS, Univerzitetskoj bolnici u Foči i u bolnicama "Sveti Vračevi" u Bijeljini i "Sveti apostol Luka" u Doboju izvršeno je testiranje 1.100 laboratorijskih uzoraka, a virus korona potvrđen je kod 362 osobe.\nU posljednja 24 sata Institutu za javno zdravstvo prijavljeno je 14 smrtnih slučajeva kod kojih je potvrđeno prisustvo virusa korona. Do sada je potvrđeno 47.028 slučajeva virusa korona, a preminulo je ukupno 2.395 lica kod kojih je potvrđen test na ovaj virus. Do sada se oporavilo 37.167 osoba, a testirano je ukupno 214.311 lica.\nUkupan broj hospitalizovanih je 854, u UKC 322, a u ostalim bolnicama 532. Na respiratoru je 66 osoba (39 u UKC, 27 u ostalim bolnicama). Pod zdravstvenim nadzorom trenutno je 5.637 osoba, a nadzor je završen kod 145.071 osobe.\nU Brčko distriktu registrovan je 71 novi slučaj zaraze virusom korona.


Saopštenje Filmskog centra Srbije: Ne postoje nepravilnosti u izboru kandidata za Oskara | Headliner\nHome»Film»Saopštenje Filmskog centra Srbije: Ne postoje nepravilnosti u izboru kandidata za Oskara\nHeadliner.rs / 03/12/2020 /\t0\t/\t69\nFilmski centar Srbije demantovao je sve navode o nepravilnostima koji su se poslednjih dana pojavili u medijima i javnosti, a povodom izbora srpskog kandidata za nagradu “Oskar” – filma “Dara iz Jasenovca” Predraga Antonijevića.\nZbog pandemije dodela Oskara odložena je za april 2021, a Srbija (kao i druge zemlje), ima rok do 1. decembra da pošalje ime svog kandidata…. Filmski centar Srbije\nPosted by Headliner.rs on Tuesday, 24 November 2020\nIpak, FCS je na vreme odgovorio svima koji su imali nedoumice i primedbe, po zakonu, gde kažu da su uvažili predloge koji nisu u suprotnosti sa pravilima Američke akademije, jer bi to diskvalifikovalo kandidate.\nFCS navodi da je na vreme izvršio zamenu članova komisije, ne dopuštajući da se događa osmišljena opstrukcija, dok je Ministarstvo kulture Srbije pratilo sve vreme ovaj proces, kao i AFUN, koji je do sada sprovodio izbor filmova za kandidaturu Oskara.\nDara iz Jasenovca/ Photo: youtube.com printscreen\n– Začuđuje nas da Asocijacija reditelja nije imala problem da predloži svog kandidata i da zatrazi da to FCS prihvati, iako taksativno nije pomenuta u Uputstvu o izboru kandidata, a da to pravo osporava Udruženju filmskih umetnika.\nZa Filmski centar Srbije su svi kandidati bili jednaki, utoliko pre što su podržani našim sredstvima, kao što su i sva filmska udruženja dobrodošla.\nFilmski centar Srbije podseća javnost da je Ministarstvo kulture organizaciju izbora za domaćeg predstavnika poverilo njima, upravo zbog brojnih primedbi strukovnih\ndruženja, filmske i šire javnosti, koje su se odnosile na dosadašnji način izbora srpskog predstavnika za Oskara – ističu iz FCS.\nSve je krenulo od dopisa Ministarstva kulture u kom se organizacija izbora kandidata poverila FCS-u od 28. avgusta do danas, i tako je Centar obezbedio sve uslove za transparentan rad komisije koja će odlučivati o izboru, a o novim procedurama i kriterijumima, FCS je blagovremeno obavestio strukovna udruženja, filmske produkcije, medije, kao i širu javnost.\nUpravni odbor FCS je 1. oktobra doneo Uputstvo o izboru srpskog kandidata za Oskara, kojim se jasno definišu kriterijumi, uslovi, način i postupak izbora kandidata i uređuje formiranje, nadležnost, izbor članova i donošenje odluka selekcione komisije.\nPodsećaju iz FCS da je to Uputstvo javni dokument, usaglašen sa pravilima Američke filmske akademije za dodelu 93. nagrade Oskar, da se nalazi na sajtu Filmskog centra i samim tim uvid u njega imale su sve zainteresovane strane i mediji.\n– Zahvaljujući Filmskom centru Srbije, srpskog kandidata za “Oskara”, ratnu dramu “Dara iz Jasenovca”, izabrala je stručna komisija sastavljena od predstavnika relevantnih strukovnih udruženja, što do sada nije bio slučaj – zaključuju iz direkcije FCS-a.\nTags:"Paralelne vizije"Dara iz JasenovcademantifilmFilmski centar SrbijekomisijaOskarsaopštenje\nObjavio je "Stop" ali nema nameru da stane... Beogradski kantautor Fluke T predstavio novi video singl


Hjuman rajts voč: Ogromna većina pogubljenih u Saudijskoj Arabiji su šiiti - Svet - Dnevni list Danas\nPočetna » Svet » Hjuman rajts voč: Ogromna većina pogubljenih u Saudijskoj Arabiji su šiiti\n0Piše: Beta 24. aprila 2019. 11.50 Izmenjeno: 27. aprila 2019. 04.05\n„Njih trideset troje su svakako šiiti“, rekao je za Frans pres Adam Kugl, istraživač za HRW.\nSaudijska Arabija pogubila je juče 37 ljudi koji su proglašeni krivim da su formirali terorističke grupe, prema saudijskom minsitarstvu unutrašnjih poslova.\nIran, šiitski rival Saudijske Arabije, osudio je noćas ćutanje SAD oko pogubljenja 37 ljudi u Saudijskoj Arabiji za „terorizam“, u retkom masovnom pogubljenju u toj kraljevini.\nAmensti internešenal je osudio pogubljenja i naveo da je saudijska kraljevina koja primenjuje rigoroznu verziju sunitskog islama na čelu liste zemalja koje sprovode smrtnu kaznu na svetu, iza šiitskog Irana.\nU svom godišnjem izveštaju o smrtnoj kazni za 2018. godinu Amnesti je naveo da iza Kine, koja ne objavljuje svoje podatke o pogubljenjima, zemlje sa najviše pogubljenja su bile Iran sa 253, zatim Saudijska Arabija, 149, Vijetnam 85 i Irak 52.\nHjuman rajts voč, Ljudska pravaDubai


Održana Osnivačka skupština Sportskog udruženja "Radnik 1966" na Koloniji\nZa predsednika izabran Radoslav Buntić. Cilj je obnova prvenstveno fudbalskog kluba, koji slavi pet decenija od osnivanja\nSportsko društvo, odnosno, fudbalski klub Radnik je jedan od zaštitnih znakova Kolonije, najveće Mesne zajednice u Palanci. Medjutim, poslednjih godina je od Radnika ostalo samo ime, svetla i uspešna tradicija, koja datira od 1966. godine, kada je osnovano Sportsko društvo Radnik. Stadion je u lošem, zapuštenom stanju, kao i prateći objekti, a klub se ne takmiči i praktično ga nema na fudbalskoj mapi Srbije.\nIpak, da se pedeseti rodjendan ne dočeka u takvoj situaciji i atmosferi, pobrinula se grupa entuzijasta, uglednih gradjana i ljudi koji su deo istorije Radnika i Kolonije. Formirali su Inicijativni odbor za osnivanje Sportskog udruženja "Radnik 1966" i zakazali Osnivačku skupštinu.\nOsnivačka skupština je održana u prepunoj sali MZ Kolonija, u izuzetno pozitivnoj atmosferi. Prisutni su bili bivši fudbaleri, treneri, pedagozi, sportski radnici, navijači svih generacija, ugledni gradjani, Kolonijaši... Jednoglasno su usvojene sve odluke, koje bi trebalo da omoguće nastavak funkcionisanja, takmičenja i obnove Radnika na svim nivoima.\nUsvojena je odluka o osnivačkom aktu SU Radnik 1966, usvojen Statut i formirani rukovodeći organi. Za predsednika Radnika 1966 izabran je Radoslav Buntić, dok će funkciju predsednika Skupštine obavljati Miodrag Jovanović- Žira.\nRadoslav Buntić je predložio Upravni odbor sa 14 članova, a u Nadzornom odboru će biti Valijant Trifunović, Mirjana Aleksić i Vasilije Preradović. Sekretar Radnika 1966 biće Radiša Kotlajić.


OPŠTA PITANJA - Republički fond za penzijsko i invalidsko osiguranje Republike Srbije\nwww.pio.rs Najčešća pitanja OPŠTA PITANJA\nPITANJE: Dobio sam privremeno rešenje o penzionisanju pa me zanima šta treba da uradim u cilju dobijanja konačnog rešenja.\nODGOVOR: Privremeno rešenje o penzionisanju donosi se onda kada su ispunjeni uslovi za sticanje penzije, ali nisu poznati i kompletirani svi podaci koji su potrebni za donošenje konačnog rešenja. Razlog privremenosti rešenja naveden je u obrazloženju privremenog rešenja koje ste dobili. Fond PIO će po službenoj dužnosti potraživati nedostajuće podatke i doneti konačno rešenje, kada se otklone razlozi privremenosti rešenja, odnosno kada pribavi podatke koji su potrebni za donošenje konačnog rešenja. Ukoliko znate da su svi neophodni podaci prikupljeni i sva dokumentacija kompletirana, Vi možete i sami podneti zahtev za donošenje konačnog rešenja nadležnoj filijali PIO i na taj način ubrzate postupak donošenja konačnog rešenja.\nAko u roku od tri godine od dana pravosnažnosti privremenog rešenja nisu utvrđene nedostajuće činjenice i podaci, akontativni iznos penzije postaje konačan, o čemu se donosi rešenje po službenoj dužnosti.\nPITANJE: Ostvario sam staž u inostranstvu, pa me zanima na koji način da dođem do podataka o inostranom stažu i gde da podnesem zahtev za penzionisanje?\nODGOVOR: Ako između Srbije i države u kojoj je osiguranik radio postoji sporazum o socijalnom osiguranju, to znači da osiguranik može da ostvari pravo na penziju sabiranjem staža koji je ostvario u obe države. Proces utvrđivanja staža po službenoj dužnosti obavlja se u toku postupka penzionisanja komunikacijom između srpskog i inostranog penzijskog organa. Zahtev se podnosi Fondu PIO Srbije.\nPITANJE: Imam troje dece po osnovu čega sam ostvarila dodatni staž u trajanju od dve godine. Da li je tačno da se ovaj staž ne računa kao uslov za sticanje penzije?\nODGOVOR: Staž po osnovu rođenja trećeg deteta predstavlja poseban staž i nije isto što i staž osiguranja. To znači da ovaj posebni staž ne predstavlja uslov za ostvarivanje prava na penziju jer se kao uslov za penziju zahteva navršenje određenih godina staža osiguranja. Praktično, staž od dve godine po osnovu rođenja trećeg deteta se ne uzima u obzir prilikom procene ispunjenosti uslova za ostvarivanje prava na penziju, ali ulazi u ukupan penzijski staž prilikom obračuna iznosa penzije i na taj način utiče na povećanje iznosa penzije.\nPITANJE: Da li postoji mogućnost da mi putem elektronske pošte dostavite podatke o stažu?\nODGOVOR: Fond PIO ne dostavlja podatke o stažu svojih osiguranika elektronskim putem. Zbog nemogućnosti odgovarajuće identifikacije lica koja nam se ovim putem obraćaju (bez obzira na dostavljene podatke), a uzimajući u obzir zakonsku obavezu zaštite ličnih podataka korisnika i osiguranika, ovakve podatke ne dostavljamo putem elektronske pošte.\nPITANJE: Da li se vreme provedeno na služenju vojnog roka računa u radni staž?\nODGOVOR: Prema važećim zakonskim propisima, vreme služenja redovnog vojnog roka se ne može priznati u staž osiguranja niti se retroaktivnom uplatom doprinosa ovo vreme može regulisati kao staž osiguranja.\nPITANJE: Kako da nateram poslodavca da mi uplati doprinose?\nODGOVOR: Uplata doprinosa za PIO je isključivo obaveza poslodavca. Ukoliko poslodavac ne izmiruje svoje obaveze, obratite se inspekciji rada, finansijskoj inspekciji i na kraju nadležnom sudu da biste ostvarili svoja prava iz radnog odnosa.\nPITANJE: Dobio sam rešenje o penziji u januaru 2019.godine, uz koje postoji i obaveštenje da treba da predam broj tekućeg računa, na koji želim da se vrši isplata penzije. Da li mogu da se opredelim da mi se isplata penzije vrši na kućnu adresu?\nODGOVOR: Počev od 1. januara 2019. godine, u skladu sa izmenama zakona,isplata penzije se vrši isključivo na tekući račun. Novi penzioneri, koji posle 1. januara treba da prime prvu penziju, potrebno je da nadležnoj filijali koja je donela rešenje, dostave potvrdu banke u kojoj je otvoren tekući račun ili punomoćje kojim se ovlašćuje lice za prijem penzije, kako bi im penzija bila uplaćena na tekući račun.\nU slučaju da podnosilac zahteva, odnosno budući penzioner, ne dostavi potvrdu banke o tekućem računu, Fond neće vršiti isplatu penzije. Posle 1. januara 2019. godine, korisnik penzije, kome se isplata vrši na tekući račun, ne može izabrati isplatu na kućnu adresu ili isporučnu poštu.\nPITANJE: Kada može da se preda M-4 obrazac za 2018. godinu?\nODGOVOR: Počev od 1.01.2019. godine prestaje obaveza podnošenja prijava podataka za matičnu evidenciju Fondu, već Fond sam utvrđuje podatke u matičnu evidenciju preuzimanjem od drugih organa elektronskim putem ili ih unosi u istu na osnovu javnih isprava i drugih dokaza zasnovanih na dokumentaciji i evidencijama koje se vode u skladu sa zakonom.


EU projekti - EUIC Podgorica\nEU podrška Crnoj Gori\nEvropska unija je najveći donator i investitor u Crnoj Gori. Od 2007. godine uložila je preko 610 miliona eura bespovratne pomoći, kako bi život crnogorskih građana učinila boljim. Kroz stotine projekata koje sprovodi zajedno sa državnim i lokalnim vlastima, nevladinim sektorom, privrednicima i građanima, Evropska unija prethodnih 15 godina u Crnoj Gori pravi suštinsku promjenu.\nGradi stanove, podiže farme i ulaže novac u proizvodnju zdrave hrane, čini zdravstvenu zaštitu boljom i modernijom, podržava kompleksnu reformu državne uprave, ali i nezaposlene, pružajući im priliku da pokrenu sopstveni posao. Štiti crnogorske rijeke, jezera, šume i livade, trudeći se da ukorijeni evropske standarde zaštite prirode. Mladima pruža mogućnost da studiraju u inostranstvu, ali i da steknu nova znanja i vještine kroz neformalnu edukaciju. Posebno je posvećena pomaganju ugroženim grupama, pa žene, manjine, LGBT zajednica, mladi i osobe sa invaliditetom danas imaju veća prava i bolju zaštitu, zahvaljujući ulaganjima EU.\nSve to dijelom radi kroz dobro poznati Instrument pretpristupne pomoći (IPA), kojim Evropska unija pomaže Crnoj Gori da izgradi snažne demokratske institucije, ojača vladavinu prava, sprovede reformu državne uprave, obezbijedi šire poštovanje lјudskih prava, promoviše jednakost među polovima, ojača civilno društvo, unaprijedi regionalnu saradnju, poboljša kvalitet obrazovanja na svim nivoima, te omogući dostizanje održivog razvoja i smanjenje siromaštva. Cilj je podstaći suštinske demokratske i ekonomske reforme kako bi se zemlja što bolje pripremila za punopravno članstvo i funkcionisanje unutar sistema EU. Paralelno, posvećeno prati rezultate u pregovorima o članstvu, pomažući Crnoj Gori da preuzme pravnu tekovinu EU i bude sposobna za njenu efikasnu primjenu.\nGlavni motiv je želja Evropske unije da građani Crne Gore osjete konkretne benefite i napredak u svojim životima već sada, ne samo kada država postane dio Unije. Na koji način se trudi da ostvari svoj cilj, pročitajte upravo ovdje – kroz jasan i praktičan pregled EU projekata u 14 različitih oblasti. Istražite naš sajt i budite slobodni da nas kontaktirate ukoliko Vam budu potrebne dodatne informacije.\nDa li ste znali da roba koja ulazi u EU spolja podliježe zajedničkim carinskim tarifama i bescarinskom kretanju unutar granica EU? Tako je zahvaljujući Carinskoj uniji EU, koja predstavlja jedno od najvećih dostignuća Evropske unije, jedan od njenih osnovnih stubova i bitan element u funkcionisanju jedinstvenog tržišta. Sve države članice EU su dio Carinske unije EU i sve zemlje koje teže pridruživanju EU, uključujući Crnu Goru, moraju ispuniti zahtjeve iz Poglavlja 29: Carinska unija. Pomoć EU je usko povezana sa pristupnim pregovorima u okviru ovog poglavlja.\nNema sumnje da je civilno društvo jedan veoma snažnih modernih koncepata. Često se naziva i „treći sektor“. Možda se pitate zašto? Civilno društvo se doživljava kao pokretač promjena, jer ima moć da pozove javni i privatni sektor na odgovornost za preuzete obaveze.\nLjudska prava, podrška izbjeglicama i interno raseljenim licima\nDa li ste znali da je Univerzalna deklaracija o ljudskim pravima najprevođeniji dokument na svijetu, dostupan na 370 jezika? Bez sumnje, mnogo toga se može naučiti o ljudskim pravima. A ona predstavljaju srž Evropske unije (EU), kao jedan od njenih osnovnih principa na kojima je izgrađena. EU ostaje posvećena podršci, promociji i zaštiti ljudskih prava ne samo unutar, već i izvan svojih granica.\nSloboda izražavanja i nezavisni mediji su temeljne vrijednosti Evropske unije i važni elementi procesa evropskih integracija Crne Gore. Svjesna činjenice da su profesionalni, odgovorni, transparentni, ali i finansijski održivi mediji okosnica svakog demokratskog društva, Evropska unija kontinuirano prati i osnažuje crnogorske medije kroz različite projekte, programe, edukacije i investicije.\nObrazovanje, zapošljavanje i socijalna politika\nObrazovanje, zapošljavanje i socijalna politika su neraskidivo povezani i veoma važni za razvoj svakog društva. Oni predstavljaju tri oblasti koje sadrže ključne elemente neophodne za postizanje održivog, pametnog i inkluzivnog rasta u Crnoj Gori.\nPodrška borbi protiv Covid-19\nEvropska unija (EU) čvrsto stoji uz Crnu Goru u borbi protiv pandemije COVID-19 i njenih posljedica. Od pojave koronavirusa u zemlji, EU je obezbijedila Crnoj Gori 116 miliona eura, i to kroz donacije vakcina, medicinske opreme i aparata, finansijsku podršku za oporavak privrede i pomoć ugroženim grupama.\nPoljoprivreda, bezbjednost hrane i veterina\nEvropska unija ulaže čak 40% svog godišnjeg budžeta u poljoprivredu. Nastojanje da potrošači dobiju proizvode najvišeg kvaliteta, uz istovremenu podršku evropskim poljoprivrednicima, glavni je prioritet EU još od kada je 1962. godine otpočela Zajedničku poljoprivrednu politiku. Zbog toga je poljoprivreda takođe veoma važan dio procesa pristupanja EU. U poglavljima 11, 12 i 13 se utvrđuju standardi koje Crna Gora mora zadovoljiti da bi se pridružila porodici država članica EU.\nPreduzetništvo, ekonomski razvoj i inovacije\nProcjenjuje se da u Evropskoj uniji postoji oko 22,6 miliona malih i srednjih preduzeća (MSP). Svojim potencijalom za inovacije i otvaranje novih radnih mjesta, ona predstavljaju ključni dio evropske ekonomije. MSP takođe igraju ključnu ulogu u crnogorskoj ekonomiji, zbog čega EU podržava njihov razvoj, kao i jačanje njihovih kapaciteta i konkurentnosti.\nPrekogranična i regionalna saradnja\nŽivot u prekograničnim područjima je specifičan, jer svojim stanovnicima sa obje strane granice može donijeti koristi, ali i izazove. Oni uglavnom imaju sličan način života i dijele iste navike, kulturu i tradiciju, čak i dobra i zemlju. Zato je prekogranična saradnja (CBC) ključni element politike Evropske unije prema susjedima. Osmišljena je kao podrška promovisanju dobrosusjedskih odnosa, podsticanju integracije u EU i jačanju društveno-ekonomskog razvoja.\nPoštovanje vladavine prava je od suštinskog značaja za funkcionisanje svakog demokratskog društva. To je ključni uslov za ekonomski rast i najvažniji preduslov za zaštitu osnovnih prava. Zato je očuvanje, jačanje i podržavanje vladavine prava tako visoko na dnevnom redu EU. To je ključni element procesa pristupanja.\nZaštita životne sredine i klimatske promjene\nPlaneta Zemlja je naš dom i svi ekološki problemi, kao što su zagađenje vazduha, zemlje, globalno zagrijavanje, nestašica vode i narušen biodiverzitet, imaju dalekosežne posljedice po njeno očuvanje i zdravlje ljudi. Stoga je važno uhvatiti se u koštac sa ovim problemima i zaštititi životnu sredinu za našu i buduće generacije.


„Kosovskim zdravstvenim ustanovama je potrebna naša pomoć u ovim teškim vremenima“ - šef EULEX-a Lars-Gunnar Wigemark o donaciji Domu zdravlja u Štrpcu - Vesti - EULEX - European Union Rule of Law Mission in Kosovo\n„Kosovskim zdravstvenim ustanovama je potrebna naša pomoć u ovim teškim vremenima“ - šef EULEX-a Lars-Gunnar Wigemark o donaciji Domu zdravlja u Štrpcu\n22. decembar 2020. god.\nMisija EU za vladavinu prava na Kosovu dala je 17. decembra 2020. godine značajnu donaciju od četrdeset i jednog vitalnog predmeta Domu zdravlja Štrpce.\nMonitori pacijenata, kompleti za traume, defibrilatori, stoni računari, štampači i - možda najvažnije u trenutnim okolnostima - frižideri za čuvanje vakcina i drugih lekova.\n„Ovo su teška vremena, posebno za zdravstvene ustanove svuda na Kosovu, i ovo je naš način da podelimo resurse koje imamo. Ranije ove godine donirali smo i Domu zdravlja u Leposaviću“, izjavio je ovim povodom šef EULEX-a Lars-Gunnar Wigemark.\nDom zdravlja Štrpce već dugo godina ima dobru saradnju sa međunarodnim organizacijama, uključujući i EULEX. Doktor Saša Krstičić, direktor Doma Zdravlja u Štrpcu naglasio je: „Za nas koji ovde živimo i radimo, svaka pomoć koju pružaju međunarodne organizacije je dobrodošla. Iskustvo nas je naučilo da je saradnja sa međunarodnim organizacijama u interesu građana i pacijenata ovde“.\nOva donacija deo je stalnih napora Misije da pruži konkretnu podršku kosovskim institucijama tokom pandemije COVID-19, pored njenog svakodnevnog rada sa kosovskim institucijama vladavine prava. Tokom poslednjih nekoliko meseci, Misija je donirala opremu i opštinama Priština i Južna Mitrovica, kao i dvema osnovnim školama na području Prištine.\nNakon ceremonije donacije, šef EULEX-a Wigemark sastao se sa zamenikom gradonačelnika Opštine Štrpce, Ivicom Tanasijevićem, sa kojim je razgovarao o trenutnim ekonomskim potencijalima opštine, problemima sa kojima se suočavaju njeni stanovnici, posebno tokom pandemije, kao i merama koje se sprovode u borbi protiv koronavirusa.


SzS: Inicijativa Mekalistera dobrodošla, ali zakasnela za izbore u martu 2020. godine | Autonomija\n"Posredovanje u dijalogu ne odlaže kampanju za bojkot"\nSavez za Srbiju (SzS) ocenio je danas da je inicijativa predsedavajućeg Spoljnopolitičkog odbora Evropskog parlamenta Dejvida Mekalistera za posredovanje u dijalogu o izbornim uslovima dobrodošla, ali zakasnela za izbore koji se najavljuju za mart 2020. godine.\nSzS navodi da posredovanje u dijalogu ne odlaže kampanju za bojkot i ne menja odluku o neučestvovanju na „lažnim izborima“ najavljenim za mart.\n„Posredovanje u dijalogu može imati za cilj isključivo postizanje Sporazuma o poštenim i slobodnim izborima, mehanizme sprovođenja i rok od devet meseci za održavanje pravih izbora“, navodi se u saopštenju SzS-a.\nIz SzS-a navode da su predstavnicima Evropskog parlamenta više puta „jasno rekli“ da od ispunjenja preporuka i zaključaka Stručnog tima protesta Jedan od pet miliona neće odustati.\n„Na to smo se obavezali potpisujući Sporazum sa narodom. Posledica neprihvatanja tih zahteva je odluka o bojkotu izbora“, navodi SzS.


Ženski prostor - Uspešno završena još jedna Kampanja "Mesec romskog ženskog aktivizma"\nTema ovogodišnje kampanje bila je učešće Romkinjama u odlučivanju, i to ne samo u aktuelnom društvenom kontekstu proteklih parlamentarnih izbora i dolazećih izbora za nacionalne savete nacionalnih manjina, već i u donošenju odluka o sopstvenom zdravlju, obrazovanju, zapošljavanju, braku, porodici, itd. Osnovni moto kampanje ZA veće učešće Romkinja u javnom i političkom životu u podtekstu je nosio pitanja upućena svima koji smatraju da bi baš oni trebalo da donose odluke - U čije ime? i Ko štiti naše interese?\nU toku 30 dana kampanje sprovedeno je 29 akcija, kako na nacionalnom novou tako i u opštinama i gradovima u kojima smo aktivne, čime je povećana vidljivost svih aktivnosti Romkinja za unapređivanje položaja u društvu u kome živimo. U toku ovih mesec dana različiti mediji objavili su 94 pozitivna izveštaja o aktivnostima i životu Romkinja u Srbiji, što je u proseku 2,94 izveštaja dnevno.\nDetaljan izveštaj sa malih lokalnih akcija realizovanih u toku kampanje, kao linkove pojedinih medijskih izveštaja sa ovih događaja, možete preuzeti ovde.


Sistem naplate kao sistem obračuna PDV-a | Alibris.rs\nSistem obračuna PDV-a po naplaćenoj realizaciji uveden je fiskalnom reformom izvršenom u oktobru 2012. godine a predviđeno je da njegova primene počne 1. januara 2013. godine. Ova novina uvodi se kao mogućnost a ne kao obaveza, i to za određene kategorije poreskih obveznika.\nDa bi “ušao” u sistem naplate, obveznik PDV-a treba da podnese zahtev poreskom organu, na osnovu koga mu isti odobrava primenu sistema naplate, uz ispunjenje određenih uslova. Sistem naplate primenjuje se prvog dana poreskog perioda koji sledi poreskom periodu u kome je poreski obveznik primio potvrdu poreskog organa. “Jednostavno” rečeno, ukoliko obveznik primi potvrdu kojom mu se odobrava primena sistema naplate u februaru, a njegov poreski period je tromesečje (jan, feb i mart) onda je prvi naredni poreski period april. Za april mesec poreska prijava podnosi se u maju 2013. i to bi u našem primeru bila prva poreska prijava u kojoj bi se PDV obračunavao po naplaćenoj realizaciji.\nPre svega, sistem naplate namenjen je isključivo poreskim obveznicima čiji ukupan promet u poslednjih 12 meseci nije bio veći od 50.000.000,00 dinara. Ne može se primenjivati kod prometa objekata, ekonomski deljivih celina u okviru tih objekata i vlasničkih udela nad njima, prenosa celokupne ili dela imovine za koji postoji obaveza plaćanja PDV-a, prometa dobara i usluga za koje je obveznik PDV-a primalac dobara i usluga kao poreski dužnik (promet sekundarnih sirovina, promet od izvođača ka investitoru u građevinarstvu), promet dobara i usluga između povezanih lica i promet dobara i usluga u skladu sa članom 35 i 36 Zakona o PDV-u.\nPoreski obveznik kome je odobrena primena sistema naplate obračunava PDV za izvršeni promet i izdaje račun u kome iskazuje obračunati PDV regularno. Razlika je u tome što obavezu za PDV plaća u poreskom periodu (mesecu ili tromesečju) u kome je izvršio naplatu po izdatom računu. Poreski obveznik ima pravo na odbitak prethodnog poreza ako, pored svih opštih uslova definisanih zakonom, je prethodnom učesniku u prometu platio obavezu po predmetnom računu.\nPlaćanje poreske obaveze može se “odložiti” najduže 6 meseci. Odnosno, ukoliko poreski obveznik ne naplati potraživanje za promet za koji je obračunao PDV-a u roku od 6 meseci od dana kada je promet izvršen, dužan je da izmiri poresku obavezu u poreskom periodu u kome ističe definisani rok od 6 meseci. S druge strane, obveznici ne mogu koristiti prethodni PDV-a kao odbitni dok god ne izmire dugovanja po osnovu prometa, dakle ne postoji rok čijim protokom se priznaje prethodni PDV i ako se ne izvrši plaćenje, kao što je to slučaj sa potraživanjima.\nUkoliko se odluči za obračun PDV-a na naplaćena potraživanje, poreski obveznik će biti mesečni obaveznik PDV-a, iako ga visina ukupnog prometa klasifikuje kao tromesečnog obveznika. Rok za podnošenje poreske prijave od 1. januara 2013. za ove obveznike je 15. u mesecu za prethodni mesec, a za kvartalne obveznik 20. u mesecu za prethodni mesec.


Osumnjičenima za krivično delo zagarantovano pravo na advokata - Dijalog.net\nNaslovna Vesti Evropska unija Osumnjičenima za krivično delo zagarantovano pravo na advokata\nPostavljeno 7. October 2013.\nGrađani EU koji su osumnjičeni za krivično delo imaće ubuduće pravo na savet advokata, kontakt sa porodicom i konzulatom. U praksi ovo znači da će se svim osumnjičenima, bez obzira gde se nalaze u EU, garantovati pravo na savetovanje sa advokatom od početka procesa pa sve do njegovog okončanja. Garantuje se i poverljivost razgovora sa advokatom. Pravo na advokata je i dosad postojalo u svim članicama EU, s tim da je, od zemlje do zemlje, različito primenjivano.\nSavet ministara je 7. oktobra usvojio ovaj predlog Evropske komisije, a prethodno je Evropski parlament glasao o direktivi 10. septembra.\nAko je osumnjičeni uhapšen, nova pravila garantuju da će moći da kontaktira porodicu. Ako su privedeni van svoje matične zemlje, građani EU imaće pravo da stupe u kontakt sa konzulatom svoje zemlje.\n"Ovaj zakon je pobeda za pravdu i građanska prava u EU", kazala je evropska komesarka za pravdu Vivijen Reding (Viviane Reding).\nKako je navela, to je treći predlog Komisije koji treba da garantuje prava na pravedno suđenje za sve ljude bilo gde u EU, bez obzira da li su u svojoj zemlji ili u inostranstvu.\nOpširniju informaciju možete pročitati na portalu euractiv.rs.\nPrethodno Novi članovi Koordinacionog tela za pristupanje Evropskoj uniji\nSledeće Slepi teško dolaze do posla\nTop Tags Evropska komisija Društvo ljudska prava mediji OCD Vlada Republike Srbije evropske integracije Srbija i Evropska unija istraživanje Evropska unija konkurs mladi Civilno društvo lokalna samouprava vladavina prava


Ekskluzivno: Druga sezona "Senki nad Balkanom" na Nova.rs - NOVA portal\nEkskluzivno: Druga sezona “Senki nad Balkanom” na Nova.rs\nShowbiz Autor:Pero Jovović16. Maj. 202015:20 > 15:246 Komentara\nFoto: Promo/Aleksandar Letić\nLjubitelji serije "Senke nad Balkanom" i čitaoci portala Nova.rs, od ponedeljka će imati prilike da na našem sajtu ekskluzivno pogledaju sve epizode druge sezone popularne serije.\nZbog velikog interesovanja za četvrtu sezonu “Ubica”, koju su fanovi serije ekskluzivno mogli da prate na našem sajtu tokom proteklih nekoliko meseci, portal Nova.rs i kompanija United Media nastavljaju dobru praksu i odlučili su da publici omoguće mogućnost da sada ponovo, potpuno besplatno, pogledaju i celu drugu sezonu serije “Senke nad Balkanom”.\nVečeras finale “Ubice mog oca 4” na Nova.rs\nZa one nestrpljive, koji još ovog vikenda žele da se prepuste bindžovanju “Senki”, postoji mogućost kupovine cele sezone na platformi EON, po ceni od samo 990 dinara.\nU glavnim ulogama u “Senkama” moći ćete da gledate neke od svojih omiljenih glumaca među kojima su Dragan Bjelogrlić, Andrija Kuzmanović, Marija Bergam, Nenad Jezdić, Goran Bogdan, Jovana Stojiljković, Miloš Samolov, Srđan Žika Todorović, Gordan Kičić, Nikola Đuričko, Nebojša Dugalić, Branimir Brstina, Marko Živić, Toni Mihajlovski, Petar Arsovski, Leona Paraminska, Nataša Ninković, Bogdan Diklić, Vesna Trivalić, Marko Grabe i Igor Đorđević.\nDragan Bjelogrlićnataša ninkovićSenke nad BalkanomSerija\n03. Jul. 2020 51\nGeorgiev poručio Vučiću: 70 odsto Srbije nije briga za tebe


Partizan čuva iskusne defanzivce - Sportskacentrala.com\nPartizan čuva iskusne defanzivce13.06.2017 13:23hŠef stručnog štaba Partizana Miroslav Đukić polako slaže kockice u defanzivnoj liniji tima za narednu sezonu.\nMiroslav Vulićević produžio je ugovor sa klubom iz Humske na još dve godine, pa će tako ostati u taboru crno-belih do kraja decembra 2019. godine. Iskusni desni bek je stigao u Partizan iz Vojveodine 2014. Godine kao slobodan igrač, a prethodno je nastupao za Jovor iz Ivanjice.\nTakođe, Bojan Ostojić je dogovorio saradnju sa Partizanom do juna 2019. godine. Ostojić ima 33 godine, a prethodne polusezone bio je nezamenjiv član centralnog defanzivnog bedema ispred gola Partizana, zajedno sa Nikolom Milenkovićem.\nOčekuje se da u narednim danima i internacionalac Marko Simić postane deo Partizanove odbrane.


"Gospoda iz Demokratske stranke, više je nego očigledno, nisu navikli na pravnu i uređenu državu u kojoj postoje institucije koje rade bez pritisaka svoj posao", saopštila je SNS.\nSNS pita Demokratsku stranku "zašto nisu "građani" organizovali proteste kada su demokrate dinamitom rušile Šilerovu, kada su sa fantomkama upadali u javna preduzeća, kada su pljačkali decu ometenu u razvoju?".\nÅ½alosno je što demokrate i dalje izigravaju i sudije i tužioce, i što insinuiraju krivice bez ijednog dokaza. Time ne samo da manipulišu javnost i vrše pritisak na nezavisne državne organe, već pokušavaju da sakriju svoja zlodela i loše izborne rezultate.\nSrpska napredna stranka predvođena Aleksandrom Vučićem, nastaviće borbu za modernu, uređenu i pravnu državu. Državu u kojoj zakon jednako važi za sve i gde je bezbednost i briga o građanima na prvom mestu, navodi se u saopštenju.\nLajčak: Pregovarači 28. septembra u Briselu, bez ZSO na agendi 75


Počeo jubilarni peti Međunarodni festival lutkarstva | Kodex.ME\nPočeo jubilarni peti Međunarodni festival lutkarstva\nJubilarni peti Međunarodni festival lutkarstva Podgorica, Crna Gora 2016, koji se održava od 14. do 18. septembra 2016. u KIC-u Budo Tomović, u okviru Podgoričkog kulturnog ljeta, svečano je otvoren u večeras.\n14. 09. 2016 - 23:03 Autor: SP\nFestival je otvorila Nela Savković-Vukčević, sekretarka za kulturu Glavnog grada, nakon čega je izvedena predstava „Alisa u zemlji čuda”, Pozorišta lutaka Niš, iz Srbije.\nPrvog dana Festivala u centru za kulturu i sport u Andrijevici izvedena je predstava „Kad je sve bilo zeleno“ Teatra Ključ iz Tel Aviva, Izrael, dok je u Centru za kulturu u Danilovgradu na programu bila predstava „Toliko mora“ koju su izveli Cris Miguel i Danilo Tomić iz Sao Paula, Brazil.\nFestival ove godine okuplja glumačke trupe iz čak 7 zemalja pa će se pred crnogorskom publikom predstaviti trupe iz Srbije, Izraela, Poljske, Turske, Meksika, Ukrajine i Brazila.\nRaspisan konkurs za zbirke kratkih priča za region i učenike iz CG\n24. 01. 2022 - 15:52


Poslednja večera lidera Zapadnog Balkana sa Federicom Mogherini\nFederica Mogherini sa liderima Zapadnog Balkana\nVisoka predstavnica Evropske unije za spoljnu politiku i bezbednost Federica Mogherini organizuje večeras radnu večeru sa liderima iz zemalja Zapadnog Balkana.\nPrema rečima portparolke Mogherini, Maje Kocijančić “ovo je poslednje u seriji okupljanja koja su postala redovna u poslednjih pet godina”.\n“Očekuje se da će visoka predstavnica, zajedno sa partnerima sa Zapadnog Balkana razmeniti mišljenja o dešavanjima u regionu, da će razgovarati o izazovima u budućnosti kao i proceniti šta je učinjeno i šta je postignuto u poslednjih pet godina”, izjavila je Kocijančić.\nDok će većinu zemalja predstavljati po jedan lider, Bosnu i Hercegovinu će predstavljati svi članovi Predsedništva te zemlje: Željko Komšić, Milorad Dodik i Šefik Džaferović. Među ostalim učesnicima su i predsednik Srbije, Aleksandar Vučić, predsednik Kosova Hašim Tači, crnogorski predsednik Milo Đukanović, a Severnu Makedoniju će predstavljati premijer, Zoran Zaev. Izvori iz kabineta Federice Mogherini su potvrdili da će večeras jedino izostati premijer Albanije Edi Rama čije učešće je onemogućeno zbog njegove zvanične posete Grčkoj.\nBiće ovo prvo okupljanje lidera Zapadnog Balkana nakon neuspeha da se postigne dogovor o otvaranju pristupnih pregovora između EU i Severne Makedonije i Albanije.\nIstovremeno, za Aleksandra Vučića i Hašima Tačinja, biće ovo prvi susret kod Federice Mogherini nakon skoro godinu dana.\nU novembru 2018. godine oni su imali poslednju rundu pregovora u okviru procesa normalizacije odnosa između Srbije i Kosova, kada se zvanični Beograd povukao iz dijaloga zahtevajući da se povuče odluka o taksi od 100 odsto na uvoznu robu iz Srbije i Bosne i Hercegovine, koju je uvela kosovska vlada na čelu sa, sada već odlazećim premijerom, Ramušem Haradinajem.


Događaji: Završena Konferencija o IKT | COL - Company Online\nZavršena Konferencija o IKT\nPrivredna komora RS – Područna privredna komora Banja Luka i partneri u projektu WeB – We Enforce Businesses od 2. do 5. decembra 2014. godine, u hotelu Bistrica na Jahorini su organizovali Konferenciju o informaciono-komunikacionim tehnologijama. Sadržaj Konferencije prilagođen je privrednim društvima iz oblasti IKT, privrednim komorama, organima uprave, malim i srednjim preduzećima, kao korisnicima IKT alata, fakultetima i drugim subjektima zainteresovanim za ovu oblast. Učesnici Konferencije su privredna društva iz oblasti IKT, te predstavnici javnog sektora na svim nivoima.\nModerator Konferencije je bio Aleksandar Ljuboja, rukovodilac projekta WeB – We Enforce Businesses, te je uvodnim riječima najavio početak rada, dnevni red kao i sve događaje i predavače u sljedeća četiri dana.\nKonferenciju je otvorio Ministar za ekonomske odnose i regionalnu saradnju, Igor Vidović, ističući tom prilikom značaj razvoja informaciono-komunikacionih tehnologija i potrebu pružanja jače podrške razvoju same oblasti i privrednih društava iz ovog sektora.\nPrisutnima se obratio i predsjednik Područne privredne komore Banja Luka, Goran Račić, koji je pored\nosnovnih detalja vezanih kako za rad Komore tako i za projekat, naglasio potrebu za drugačijim pristupom samim informacionim tehnologijama, posebno sa aspekta korištenja u privredi te naglasio potrebu za podizanjem svijesti o upotrebi IKT u privredi kao servisu koji unapređuje i jača rad privrednih društava u cjelini.\nŠta je učinjeno, koji su rezultati i šta je sve ostalo da se realizuje u okviru projekta WeB do završetka, prezentovao je Igor Pandžić, saradnik na projektu.\nAktivnosti u okviru Konferencije realizuju se kroz okrugle stolove, panel diskusije, te u vidu dvodnevne obuke predstavnika malih i srednjih preduzeća za korištenje IT alata u poslovne svrhe.\nSekretar udruženja za IKT u Privrednoj komori Republike Srpske, kao i predsjednik Skupštine Udruženja u Privrednoj komori FBiH, prezentovali su rad svojih udruženja kao i aktivnosti samih komora.\nU okviru okruglog stola „Regulatorni okvir i zahtjevi EU u vezi sa informaciono-komunikacionim tehnologijama“, obrađene su važeće direktive Evropske unije kojima je regulisan IKT sektor, kao i direktive i druga akta u proceduri, ali i Strategija Evropa 2020, odnosno evropska strategija za pametan, održiv i inkluzivan rast, koja je usvojena kao odgovor na posljedice svjetske krize, te Digitalna agenda za Evropu, kao jedan od sedam stubova Strategije, čiji je cilj da pomogne evropskim građanima i privredi da postignu maksimalnu korist iz digitalnih tehnologija.\nDrugog dana Konferencije, prisutni su obišli sajam preduzeća koja se bave IKT-om, na kojem su se mogli upoznati sa proizvodima i uslugama koja ta preduzeća pružaju, upoznati se sa drugim privrednicima iz oblasti, te vidjeti i određena hardverska i softverska rješenja koja bi mogla pomoći u radu subjekata i olakšati im generalno poslovanje.\nU okviru radionice „Horizont 2020“, obrađeni su izvori finansiranja za privredna društva, s obzirom da je ovaj program nајveći EU program za finansiranje istraživanja i inovacija. Radionicu je vodio Zoran Dimitrijević iz agencije Preda iz Prijedora, inače NCP za mala i srednja preduzeća u okviru programa „Horizont 2020“.\nUčesnici su upoznati i sa mogućnostima za unapređenje poslovanja putem korištenja IT alata u poslovne svrhe. Prezentaciju na tu temu je održao Ranko Petrušić iz InfoArs-a, te je prezentovao okupljenima različite alate koji bi im mogli pomoći i olakšati u svakodnevno poslovanje.\nKoliki je značaj „cloud“ tehnologija, njihova upotreba kao i osnovne pojmove nam je objasnio Bojan Vujić iz preduzeća „Teleklik“, koje i samo u svom poslovanju koristi i nudi razna „cloud“ orijentisana rješenja za lakše i jeftinije funkcionisanje preduzeća.\nDragan Davidović, Channel Manager SEE Kaspersky Lab je prezentovao kompletno rješenje zaštite za preduzeća i ustanove. Kroz prezentaciju i komunikaciju sa učesnicima, naglašena je važnost kvalitetnog obezbjeđenja visokog nivoa sigurnosti informacija kao i same infrastrukture u privrednim subjektima i ostalim institucijama.\nLejla Hadžiabdić iz Microsoft-a je predstavila paket Office 365, „cloud“ orijetnisano rješenje poznato većini korisnika kao desktop varijanta. Takođe, predstavljen je i Windows10, i to drugi put u BiH, nakon premijerne promocije u Banja Luci.\nMinistar prosvjete i kulture RS, Goran Mutabdžija, obratio se učesnicima Konferencije drugog dana rada, naglašavajući značaj razvoja informaciono-komunikacionih tehnologija i njihove primjene u sistemu obrazovanja i povezivanju sa privredom, odnosno poslovnom zajednicom. Istakao je i potrebu donošenja strateških dokumenata Republike Srpske za razvoj IKT sektora, kao i definisanja i preciziranja programa sticanja stručne prakse učenika i studenata u privrednim društvima. U tom smislu dogovoreno je i da će Ministarstvo i Komora početkom naredne sedmice potpisati protokol o saradnji kojim će se definisati načini i mehanizmi organizovanja praktične obuke u privrednim društvima, oblasti u kojima će se prioritetno organizovati ova obuka, te angažovanje privrednih subjekata spremnih da ponude praksu u okviru svojih kapaciteta.\nZaključci prva dva dana rada Konferencije usmjereni su uglavnom na potrebu prepoznavanja IKT sektora kao privredne grane koja može da utiče na razvoj privrede i društva, povećanje BDP i zaposlenja, ali i da je za rast i jačanje ove oblasti neophodno kreirati adekvatan regulatorni okvir, modele podrške IKT sektoru, povoljnije uslove za širenje mreža i usluga, te podizanje digitalnih vještina, kako privrednih društava, javnih institucija, tako i građana.\nTrećeg i četvrtog dana Konferencije, predstavnici malih i srednjih preduzeća kao i drugih institucija su prisustvovali treningu na temu elektronskog poslovanja kao i sigurnosti elektronskog poslovanja.\nO elektronskom poslovanju i to o temama Online nastupa, načinima promocije na Internetu, unapređenju prodaje putem Interneta, vidljivosti na pretraživačima kao i poslovnom korištenju društvenih mreža, predavao je Dragan Varagić, predavač iz Novog Sada.\nSvi aspekti sigurnosti, kao veoma bitnog aspekta poslovanja preduzeća, su predstavljeni učesnicima treninga od strane Saše Mandžukića, eksperta za bezbjednost iz Sarajeva. Kroz interaktivan rad sa učesnicima, predstavljeni su osnovni pojmovi sigurnosti, poslovni rizici, primjena najbolje prakse i standarda te različiti sigurnosni alati. Vezano za teme od prethodnog dana, obrađeni su primjeri zaštite osnovnih kanala komunikacija elektronskog poslovanja i to na nivou Internet zaštite, zaštite web stranica, e-maila kao i nivou zaštita mreže i informacionog sistema.\nSadržaj ovog teksta je isključiva odgovornost Područne privredne komore Banjaluka i u nikakvom slučaju ne odražava stavove Evropske unije.


Koja je najveća mana automobila bez vozača? - Otkupautomobila.rs\nUvođenjem autonomnih vozila u saobraćaj očekuje se smanjenje udesa i smrtnih slučajeva, koji najčešće nastaju greškom vozača, odnosno čoveka. Ova praksa je počela uveliko da se primenjuje u svetu, premda se najviše radi o fazi testiranja i trci velikih kompanija za razvoj autonomnih vozila.\nMeđutim, da li su vozila bez vozača 100% pouzdano rešenje i koje su trenutno najveće prepreke za masovnu proizvodnju autonomnih vozila?\nTrenutni rezultati i potencijalne mane autonomnih vozila\nNajveću kilometražu do sada prešao je Nissanov automobil bez vozača, koji je u Velikoj Britaniji uspeo da pređe 370 kilometara, što je najkompleksnije i najduže putovanje u toj državi dosad.\nNissan LEAF, tehnološki napredno vozilo ovaj put je prešlo uz pomoć osam laserskih čitača, sedam kamera, radara postavljenog oko vozila i šest kontrolnih jedinica u prtljažniku.\nMeđutim, kao i svaki drugi IT sistem i veštačka inteligencija je podložna hakerskim i kibernetičkim napadima, koji mogu ozbiljno da ugroze pravilno funkcionisanje vozila i da izazovu velike probleme u saobraćaju.\nŠtaviše, ne morate biti IT stručnjak da biste prevarili ovaj napredni sistem veštačke inteligencije (Al) – dovoljno je da prelepite saobraćajne znakove, poput znaka STOP, kako biste sprečili sistem da ga prepozna, ili da dodate boje na putu kako biste zavarali navigaciju.\nUkoliko sprečimo Al-a da prepozna objekte oko sebe, njegovo ponašanje u saobraćaju može postati opasno.\nKako sprečiti maliciozne napade na sistem veštačke inteligencije?\nIzveštaj Agencije za kibernetičku sigurnost Evropske Unije (ENISA), kao i Centra za istraživanje (JRC) ukazuju na bezbednosne rizike povezane sa uvođenjem veštačke inteligencije u autonomna vozila i daju preporuke kako ih izbeći.\nJedna od preporuka tiče se redovne provere Al komponenti tokom čitavog njegovog životnog veka, jer je sistematska provera Al modela preduslov da vozilo funkcioniše ispravno kada je suočeno sa neočekivanim situacijama, ili malicioznim napadima.\nDruga preporuka je kontinuirano procenjivanje i prepoznavanje novih rizika povezanih sa uvođenjem Al sistema u autonomne automobile. Automobilska industrija se menja i kreće u pravcu digitalnog dizajna i razvoja ne samo veštačke inteligencije, već i kibernetičke sigurnosti.\nČitav automobilski sektor je podigao nivo svoje svesti i pripremljenosti da konstantno unapređuje sposobnost sistema da reaguje na incidente, što ne treba da čudi uzevši u obzir procenu da će industrija autonomnih vozila 2035. godine vredeti 1,2 bilijarde dolara.


Wibo Personalni dosije - Idealno.rs\nPočetna / Kancelarija i škola / Obrasci i dokumenti / Ostali dokumeti / Wibo Personalni dosije\nsa dostavom 477,00 din\nPonuda prodavnice DIjaspora.shop za proizvod Wibo Personalni dosije. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Wibo Personalni dosije i izberi najbolju. Ostali dokumeti iz kategorije Obrasci i dokumenti je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Wibo Personalni dosije i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Wibo Personalni dosije se mogu razlikovati od onih u internet prodavnici u kojoj obavljaš kupovinu. Wibo Personalni dosije je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za Wibo Personalni dosije proveri u prodavnici u kojoj nameravaš da obaviš kupovinu. Slika za Wibo Personalni dosije je simbolična, zato se pre kupovine u prodavnici uveri da je proizvod isti.


Klipersi uzeli skalp šampionima iz Majamija, Gej vodio Memfis do trijumfa\nBranilac titule u NBA ligi Majami poražen je u Los Anđelesu od Klipersa sa 107:100, dok je vicešampionski tim Oklahome na svom terenu takođe izgubio - bolji je bio Memfis sa 107:97.\nMajami je imao prednost na poluvremenu, ali su domaćini u trećoj deonici zahvaljujući seriji Krisa Pola od 13 uzastopnih poena napravili prednost dovoljnu za "skalp" šampiona.\nVan ove serije Pol je ubacio još samo tri poena, ali je ostvario dabl-dabl učinak zahvaljujući brojki od 10 asistencija. Najefikasniji na meču bio je Lebron Džejms sa 30 poena, ali u pobedničkom timu je Džamal Kraford imao 22, Grifin 20 poena.\nMemfis je do velike i šeste uzastopne pobede došao najviše zahvaljujući sezonskom rekordu Rudija Geja od 28 poena i deklasiranju Oklahome u drugoj deonici sa neverovatnih 36:15. Rekord sezone je ostvario i Durant u protivničkom timu sa 34 poena, ali njegova solo partija nije bila dovoljna za preokret.\nMemfis je ostao na drugom mestu Zapadne konferencije sa šest pobeda i jednim porazom. Ispred njih je San Antonio sa sedam pobeda i porazom.\nŠarlot je strepeo za pobedu 0,7 sekundi pre kraja, kada je Voker postigao svoj 22. poen za pobedu nad Minesotom od 89:87. Minesota ima za čime da žali, jer joj je malo falilo da pobedi sa samo devet igrača u rotaciji. Meč je propustio Nikola Peković zbog uganuća članka na prethodnom meču, a falili su i Riki Rubio, Hose Huan Barea, Kevin Lav, Brendon Roj i Čejs Badinger.\nNeizvestan meč odigrali su i Boston i Juta, ali su Seltiksi slavili sa 98:93, iako je plejmejker Rondo zbog povrede članka propustio poslednju četvrtinu, dok Darko Miličić nije ni ulazio u igru.\nČikago je u Feniksu prve tri deonice rešio u svoju korist, ali je sve prokockao u poslednjom dozvolivši domaćinima da serijom 31:17 anulira prednost i izbori produžetke. Ipak, Bulsi su se vratili i pobedili sa 112:106, bez pomoći Vladimira Radmanovića koji nije ulazio u igru. Najefikasniji bio je Buzer sa 28 poena za Bulse uz 14 skokova.\npoena. Najbolji strelac Filadelfije bio je Levoj Alen sa 14 poena.\nVašington je nastavio lošu seriju i izgubio od Dalasa sa 107:101, što je klubu iz američke prestonice sedmi poraz.


Tadić: Republika Srpska je svetinja – Zvornik Danas\nNaslovna/VIJESTI/Politika/Tadić: Republika Srpska je svetinja\nTREBINJE – Kandidat Saveza za promjene za predsjednika Republike Srpske Ognjen Tadić rekao je večeras u Trebinju da će, ukoliko bude izabran na predstojećim izborima, početi novo vrijeme za ovaj grad, cijelu Hercegovinu i Republiku Srpsku.\n„Republika Srpska je za nas svetinja koja treba da živi stotine generacija iza nas“, istakao je Tadić i dodao da mu, između ostalog, treba podrška da „ujedinjuje razjedinjeni narod i otvara zatvorene fabrike“.\nKandidat Saveza za promjene za člana Predsjedništva BiH Mladen Ivanić rekao je da ima namjeru da, ukoliko bude izabran, odmah po preuzimanju funkcije promijeni sliku o Republici Srpskoj u svijetu, da zaustavi njenu izolaciju, da pojača njenu poziciju i da spriječi bilo kakvo njeno ugrožavanje i pokušaj promjene Ustava BiH.\n„Želim da sačuvam Republiku Srpsku i znam kako to mogu uraditi – svojim znanjem i iskustvom, a posebno imam namjeru da se bavim njenom promocijom i privlačenjem stranih investitora“, istakao je Ivanić.\nOn je poručio da nema namjeru da četiri godine provede u Sarajevu ne radeći ništa, već da sa puno energije brani Republiku Srpsku i da sačuva njenu ustavnu poziciju.\n„To je ključno da bi se narodu dokazalo da Srpska može da funkcioniše kao pravna država i da pravni sistem u toj državi neće biti podređen jednom čovjeku i jednoj partiji, već da će biti univerzalan za sve, gdje će svi morati jednako da odgovaraju – od predsjednika do najsitnijeg kriminalca“, dodao je Vučurević.\nizbori 2014 ognjen tadić republika srpska svetinja trebinje\nDodik: Glasati za SNSD, stranku koja će očuvati Srpsku


SEDAMNAESTI PROTEST “ 1 OD 5 MILIONA” U BEOGRADU: SLEDEĆE SUBOTE GRAĐANI IDU NA “VELIKI MARŠ” DO PINKA\nGlumac Branislav Lečić rekao je da će građani koji protestvuju sledeće subote šetati do TV Pink\nLečić je upozorio predstavnike opozicije da treba da razmisle o svojim planovima posle 13. aprila\nOrganizatori protesta „Jedan od pet miliona“ pozvali su građane da im se pridruže sledeće subote na velikom studentskom maršu u 16 časova, iz Studentskog grada na Novom Beogradu, ka Vladi\nIstoričar Čedomir Antić poručio je okupljenima na platou kod Filozofskog fakulteta da građani koji protestvuju ne žele da u Srbiji izbije građanski rat već da žele da se bore za demokratiju\nU „Dnevniku slobodne Srbije“, koji je emitovan ispred RTS-a, ukazano je na važnost protesta 13. aprila u Beogradu i poručeno da građane tog dana u borbi za slobodu neće zaustaviti kordoni policije.\nTog dana branimo Ustav i pravo svakog građanina Srbije. Ako vlast misli da može da nas zadrži kordonima policije i istetoviranim kriminalcima, ne poznaje slobodarski duh Beograda i Srbije-rekao je gost tog Dnevnika, predsednik Udruženja za zaštitu ustavnosti i zakonitosti Savo Manojlović.\nBeograd, 17. protest\nNa večerašnjem, sedamnaestom protestu “1 od 5 miliona” u Beogradu glumac i funkcioner Demokratske stranke Branislav Lečić najavio je da će građani sledeće subote ići od zgrade Vlade na „veliki marš“ do televizije Pink.\n-Vlasnik Pinka Željko Mitrović pozvao me je da gostujem kako bi inicirali “Utisak nedelje”. Sada mu šaljem odgovor: „Ne gostujem na Pinku, ali ću doći sa svima vama-poručio je Lečić okupljenim građanima ispred Vlade Srbije.\nOn je pozvao građane da podignu glavu, hrabro oslobode institucije i izbore se za svoja prava.\n-Mnogo smo okupatora skinuli sa svojih ledja i ove dahije i paše ćemo poslati u prošlost. Građanima nisu potrebne vođe dikatori koji ponižavaju sopstveni narod i teraju ga da im se klanja, već prosvetitelji koji će umeti da ga prosvetljuju i vode – rekao je funkcioner DS.\nLečić je upozorio predstavnike opozicije da treba da razmisle o svojim planovima posle 13. aprila.\nOrganizatori protesta „Jedan od pet miliona“ pozvali su građane da im se pridruže sledeće subote na velikom studentskom maršu u 16 časova, iz Studentskog grada na Novom Beogradu, ka Vladi.\n-Šetnju pokreću studenti, ali svi ljudi su dobrodošli- poručili su organizatori i dodali da se time slavi i Dan studenata, 4. april.\nIstoričar Čedomir Antić rekao je okupljenima na platou kod Filozofskog fakulteta da građani koji protestvuju ne žele da u Srbiji izbije građanski rat.\n-Ne zato što bismo izgubili, već zato što nećemo da žrtvujemo krv naših najmilijih da bi otišao jedan čudak i grupa njegovih saučesnika, oteraćemo ga mirno, kao njegovog političkog dedu Miloševića- rekao je i dodao da kao on (Milošević) i najavljuje kontramiting.\nAntić je kazao da predsednik Srbije Aleksandar Vučić u svom strahu pokušava da uradi išta pametno i umno, imitira svog političkog dedu, hoće kontramiting…\n– Pa za Putina skupio jedva 70 hiljada ljudi, sa sve dovođenjem autobusima. Hoće li da vodi Putina svakog puta kad treba s nama da se vidi-upitao je Antić.\nIstoričar je napomenuo da “ima primedbi da ne valja opozicija, a prava, demokratska vlada neguje opoziciju, a podli tirani je tuku na ovakav medijski i svaki drugi način”.\n-Pitaju nas za šta se borimo, navodno niko ne primećuje šta je to loše, mi kažemo borimo se za demokratiju. Demokratija je unutrašnja sloboda, može neko biti lično srećan koliko god želi, ako nisu srećni ljudi do njega, ako građani nemaju slobodu da odlučuju o svojoj sudbini, ako sreća nije sreća onih oko nas, onda naša sreća nije lični zabran, već je sebičnost i nije dugog veka-poručio je Antić.\nOn rekao da je da je pobeda iz 2000. godine bila kratkog veka.\nAntić se osvrnuo na rešenje kosovskog pitanja i dodao da Vučić deli ovaj narod.\n-On je podržao 30 deklaracija, jedan rat je izgubio, na Ustavu se zakleo, a sada kaže da zna kakvo je rešenje o Kosovu ali da ne može da priča-rekao je on.\nIspred Radio televizije Srbije (RTS-a) održan je performans „Dnevnik slobodne Srbije“ u toku kog su govorili predsednik Udruženja za zaštitu ustavnosti i zakonitosti Savo Manojlović i predsednik Udruženja sindikata penzionisanih vojnih lica Srbije Jovan Tamburić.\n-Tog dana branimo Ustav i pravo svakog građanina Srbije. Ako vlast misli da može da nas zadrži kordonima policije i istetoviranim kriminalcima, ne poznaje slobodarski duh Beograda i Srbije-rekao je gost tog Dnevnika, predsednik Udruženja za zaštitu ustavnosti i zakonitosti Savo Manojlović.\n-Svaki čovek je bitan 13. aprila, kakvi budemo bili 13. aprila, bićemo doveka-rekao je Manojlović.\n-Impresivne rezultate na uništavanju penzionera su postigli na osnovu neobjektivnog izveštavanja medija sa nacionalnom frekvencijom i štampanih medija pod njihovom palicom“, ocenio je on.\nPodsetimo, na protestu 16. marta demonstranti su, predvođeni opozicionim liderom Boškom Obradovićem, ušli u zgradu RTS i tražili gostovanje u informativnom programu kako bi izneli zahteve onih koji protestuju od decembra prošle godine\nOkupljeni građani su večeras nosili zastave Srbije i transparente među kojima su i „Filozofski – istorija“, „Pošta – poštarima, stranke – političarima“, „Ne trebaju nam PUPS-ovci, trebaju nam stručnjaci“.\nNa večerašnjem protestu građani su potpisivali peticiju Vojnog sindikata Srbije, kojom se traži „poništavanje Vulinovih (ministar odbrane Aleksandar) nezakonitih akta“.\nOrganizatori kragujevačkog protesta “ 1 od 5 miliona” pozvali su Kragujevčane da 13. aprila zajedno krenu na protest u Beograd.


Vesti online / Scena / Šoubiznis / Ne može prisustvovati dodeli Oskara, Amerika mu ne da vizu\nyoutube.com/ Tu Casa TV\nHorhe Antonio Gerero\nMeđutim, moguće je da glumac iz filma, Meksikanac Horhe Antonio Gerero, neće moći da prisustvuje dodeli jer su mu američke vlasti već tri puta odbile zahtev za vizu.\nLos Anđeles tajms piše da je ovo "primer rasizma na delu" i navodi da je, jednom prilikom kada je aplicirao za vizu, zaposleni komentarisao njegov izgled i poreklo, uz tvrdnje da želi u Ameriku kako bi se tamo protivzakonito zaposlio.\nNisu pomogla ni pisma produkcije upućena vlastima, u kojima se jasno navodi da Gerero u Meksiku ima život, posao i porodicu, i da u SAD želi da uđe samo u okviru promotivnih aktivnosti filma.\n- I dalje se nadam da će mi biti odobrena viza na vreme da prisustvujem dodeli Oskara. Shvatam da je ovo pitanje procedure, ali bih zaista voleo da mi se omogući ulazak u Ameriku - rekao je Gerero za meksičke medije.\nFilm "Roma" nominovan je u kategorijama najboljeg filma, zatim najboljeg van engleskog govornog područja, kamere, režije, glavne i sporedne glumice, originalnog scenarija, scenografije, miksa i montaže zvuka.\nOskarovac neprepoznatljiv zbog uloge: "Gomilanje kilograma će me ubiti"\nFILM Radoš Bajić priznao: San svakog muškarca je...\nŠOUBIZNIS Alen Delon: Sve je lažno, samo se novac računa...


Nišani: Utvrđivanje granica, važno pitanje\nPredsednici Crne Gore i Albanije u Tirani, 7. septembar 2015.\nPredsjednik Crne Gore Filip Vujanović razgovarao je sa predsednikom Albanije Bujar Nišanijem tokom boravka u Tirani, gdje je govorio na otvaranju Međunarodne konferencije mira.\nUtvrđivanje granica Crne Gore sa Bosnom i Hercegovinom i Kosovom izuzetno je važno, ocijenio je predsjednik Albanije Bujar Nišani, navodeći da je zadovoljan što je to urađeno bez međunarodnog posredovanja.\nNišani je, kako je saopšteno iz Vujanovićevog kabineta, iskazao poštovanje za ugovore o granici koje je Crna Gora u Beču potpisala sa BiH i Kosovom.\n"Konstatovao je da je utvrđenje granica od posebne važnosti i iskazao zadovoljstvo da su Crna Gora, BiH i Kosovo utvrdili granice bez međunarodnog posredovanja", kaže se u saopštenju.\nVujanović i Nišani istakli da je važno da Crna Gora i Albanija nemaju problema sa granicom i da su uspostavile odličnu međugraničnu kontrolu.\nKonstatovano je da su odnosi Crne Gore i Albanije sadržajni u svim oblastima, i da postoje mogućnosti za njihovo unaprjeđenje, posebno u sferi ekonomije.\nNišani je, kako se navodi, ponovio snažnu podršku Crnoj Gori za NATO integracije, očekujući da će ona do kraja godine dobiti poziv za članstvo u Alijansi.\nVujanović je prethodno učestvovao na Međunarodoj konferenciji mira u Tirani, pod nazivom “Mir je uvijek moguć – Religije i kulture u dijalogu”.\nOn je poručio da je NATO najbolja garancija mira, a članstvo Crne Gore u njemu doprinos stabilnosti regiona, navodeći da su evro-atlanske integracije okvir koji obezbjeđuje mir.\n"Poslije tragičnih iskustava Prvog i Drugog svjetskog rata, užasnih zločina, enormnog gubitka ljudskih života i materijalnog razaranja, potreba mira u svijetu postaje dominantna“, poručio je Vujanović obraćajući se učesnicima Konferencije.\nOn je ocijenio da je ugrožavanje mira, terorizam i rat uvijek brutalna zloupotreba izvornih vjerskih poruka i da samo mir znači poštovanje pravih religijskih vrijednosti.\n"Koji su putevi trajnog obezbjeđenja stabilnosti i mira Balkana. Nesumnjivo integracije i ekonomski razvoj“, poručio je Vujanović.\nIntegracije, pojasnio je on, znače zajedništvo naroda i država, relativizuju vrijednost granica, a svim narodima daju mogućnost da žive u zajedničkom integracionom okviru.\nPrema njegovim riječima, među državama koje imaju integracionu povezanost nema rizika sukoba, a mir postaje trajna vrijednost koja ih povezuje.\n"Zato su evropske i NATO integracije okvir koji obezbjeđuje mir. Crna Gora je posvećena integracijama, a ove godine očekuje poziv za NATO – savez koji je najbolja garancija mira, a naše članstvo u njemu doprinos stabilnosti regiona“, poručio je Vujanović.\n"Vjerujući u dijalog religija, naroda i vjera, Crna Gora je ubijeđena da je saradnja osnov mira i razvoja i upravo u afirmaciji vrijednosi mira i razvoja vidi svoju budućnost", zaključio je Vujanović.


Dženeral elektrik hoće čak 30 naših firmi! - KoZnaZna\nDženeral elektrik hoće čak 30 naših firmi!\nSrpske kompanije trebalo bi uskoro da postanu dobavljači jedne od najvećih kompanija iz SAD, otkrio Vladimir Marinković\nViše od 30 srpskih kompanija trebalo bi da postanu dobavljači američke kompanije „Dženeral elektrik“ (GE), otkrio je predsednik Ekonomskog kokusa Skupštine Srbije Vladimir Marinković.\nNaime, kokus je u saradnji sa GE organizovao u junu ove godine „Dan dobavljača“, na kojem su naše firme veoma dobro prošle.\n– Za Srbiju je važna svaka nova investicija, bilo da je ona donela otvaranje 10 ili 1.000 radnih mesta, i zato moramo da od naše zemlje napravimo povoljnu ekonomsku destinaciju u ovom delu Evrope – ukazao je Marinković, koji je juče presedavao 16. sednici Ekonomskog kokusa, na kojoj su razmatrani amandmani i moguće korekcije Predloga zakona o ulaganjima. Zakon koji je izazvao oprečna mišljenja različitih stručnih tela trebalo bi da se nađe na dnevnom redu Skupštine Srbije 20. oktobra.\n– Ekonomski kokus predstavlja dobar most između privrednika i Vlade Srbije – naglasio je Marinković i podsetio da je to skupštinsko telo do sada podnelo 40 amandmana na zakonske predloge, od kojih je prihvaćeno 38 u procesu skupštinske rasprave i donošenja novih propisa.\nSastanku su prisustvovale predstavnici Nacionalne alijanse za lokalni ekonomski razvoj (NALED) i Američke privredne komore.\nDogovoreno je da se održi još jedan sastanak s Ministarstvom privrede i međunarodnim konsultantima, pre sednice Narodne skupštine.\nIvan Radak, portparol NALED, potvrdio je za Kurir da je na sastanku postignuta saglasnost da se sporni članovi zakona preciznije definišu.\n– Ministarstvo privrede je pristalo da se sedam spornih članova u predlogu zakona drugačije formuliše. Postignuta je saglasnost o izmeni članova koji se odnose na eksproprijaciju, način dodele subvencija, o tome da li ministar treba da propisuje organizaciju rada, o ulaganjima u lokalnoj samoupravi, da se privlačenjem investicija bave samo kancelarije za lokalni ekonomski razvoj, a ne asocijacije ili stručna udruženja – kaže Radak za Kurir.\nDženeral elektrik, firme, kupovina, srbija


Vozila u EU bezbednija od 1. novembra 2012.\nEvropa je učinila najvažniji korak ka unapređenju bezbednosti vozila pošto je paket bezbednosnih zahteva za nove tipove vozila stupio na snagu 1. novembra ove godine. Mere koje postaju obavezne obuhvataju sistem za upozoravanje na nevezan sigurnosni pojas, skup zahteva za električna vozila, lakše pričvršćivanje dečijih sedišta (ISOFIX), bolju zaštitu protiv pomeranja prtljaga u slučaju saobraćajne nezgode i sistem za kontrolu pritiska u gumama (TPMS).\nPored toga, automobili sa manuelnim menjačem moraju imati indikator za promenu stepena prenosa koji savetuje vozače kada da promeni brzinu, pomažući im da uštede gorivo i smanje emisiju ugljen dioksida. Novi zahtevi su propisani Opštim propisima za bezbednost koji su doneti u 2009. godini. Samo jednom uredbom zamenjeno je više od 50 direktiva bez negativnog uticaja na druge bezbednosne standarde. Na taj način je pojednostavljeno evropsko zakonodavstvo, smanjena regulativa i administrativna opterećenja za automobilsku industriju.\nPotpredsednik Evropske komisije Antonio Tajani, poverenik za industriju i preduzetništvo je rekao: “Mi smo naporno radili da poboljšamo bezbednost evropskih vozača, putnika i uopšte korisnika puteva. Nove mere će znatno povisiti nivo bezbednosti smanjenjem mogućnosti i posledica saobraćajnih nezgoda. Ovo je opipljiv rezultat Evropske unije. Ne smemo zaboraviti da Opšti propisi za bezbednost ostvaruju teško dostižna pojednostavljenja našeg zakonodavstva uklanjanjem 50 Direktiva i njihovom zamenom jednom jedinom Uredbom”.\nVažna novina koja će znatno doprineti bezbednosti vozila se odnosi na gume. Na putničke automobile moraju biti montirane guma sa sistemom za kontrolu pritiska (TPMS) koji detektuje gubitak vazdušnog pritiska i to signalizira vozaču. Šanse da se guma izduva su na ovaj način znatno manje, što će dovesti do smanjenja broja ozbiljnih saobraćajnih udesa. Propisan pritisak u gumama će takođe uticati na skraćenje puta kočenja, uštedu goriva i manje ispuštanje ugljen dioksida u atmosferu.\nSchrader proizveo 200 milioniti TPMS senzor


SRAMOTA: Srpsko zdravstvo najlošije u Evropi zbog političara i birokrata : Nadlanu.com\nObjavljeno 4. jan 2014. / 11:38:49\nOn u intervjuu za izdanje lista Politika od subote istakao da su istraživači bili šokirani saznanjem da u Srbiji postoji "iluzija da se nedostaci u stručnom rukovođenju i upravljaju mogu nadoknaditi stalnim povećanjem broja zakonskih propisa".\n"Izgleda da je srpska lekarska profesija u izvesnoj meri potčinjena velikoj grupi političara i birokrata. Šta će ministarki zdravlja u zemlji sa 7,5 miliona stanovnika sedam pomoćnika" upitao je Bjernberg.\nOn je objasnio da se istraživanje, odnosno analiza i upoređivanje zdravstvene zaštite u 35 evropskih zemalja obavlja još od 2004. godine i da se ono radi za potrebe Evropskog parlamenta.\nPrema tom istraživanju, Srbija je 2013. i 2012. godine zauzela poslednje mesto, a neki od kriterijuma koji su posmatrani su: broj obavljenih operacije u roku od 90 dana od dijagnoze, početak terapije raka do 21 dana od dijagnoze, pregled skenera u roku od sedam dana, smrtnost beba na rođenju, smrtnost od infrakta srca, porast stope umiranja od raka.\nREČ STRUČNJAKA: Sada je kasno da kovid propusnice daju pravi efekat, trebalo ih je…\nKORONA NE POSUSTAJE: Epidemija će dugo trajati, novi sojevi probijaju zaštitu\nNA RESPIRATORIMA 177 PACIJENATA: U Srbiji 6.745 novih slučajeva koronavirusa,…\nPREMINULA U 68. GODINI: Marina Tucaković izgubila bitku sa…


Razgovor generacija: Ognjen Obradović sa Užičanima - Portal Pasaž\nRazgovor generacija: Ognjen Obradović sa Užičanima\nPosted: 16. septembra 2018. u 21:56 / by Milunka Nikolić / comments (0)\nBivši đak užičke Gimnazije, jedan od , kako kažu iz struke “najtalentovanijih mladih dramaturga”, Ognjen Obradović, dan uoči premijernog izvođenja svoje drame “Kako održavati fikus” na sceni Narodnog pozorišta Užice, 15. septembra, družio se sa sadašnjim i bivšim srednješkolcima u Narodnoj biblioteci Užice. Druženje su organizovali profesorka užičke Gimnazije, Mirjana Blagojević i bibliotekar Narodne biblioteke Užice, Biljana Davidovski , a realizovano je, kako bi drugačije kad je dramaturg u pitanju, kao svojevrstan scenski doživljaj uz korišćenje video slajdova i kao ilustracije i kao podsticaja za komunikaciju.\nSlajdovi koji su načinjeni od strane sadašnjih gimnazijalaca uz podršku Biljane Davidovski ih gradske biblioteke akcentovali su događaje bitne za Obradovićevu karijeru: od učešča na smotri besedništa u čast Zorana Đinđića 2011. učešća na Evropskom fesjbuk pesničkom festivalu u Novom Sadu, prve drame “Nedelja: juče, danas, sutra” izvedene na sceni, u Beogradskom dramskom pozorištu. Naravno svoje mesto je našla i značajna pesnička nagrada “Mladi Dis” za neobjavljenu pesničku knjigu “Kameni odraz” na konkursu 53. Disovog proleća , potom prošlogodišnjeg učešća njegove drame “Hajka na vuka” u izvođenju Šabačkog pozorišta na Sterijinom pozorju. Svaka od navedenih scena bila je podsticaj ili autoru za komentar, ili posetiocima, uglavnom mlađoj generaciji, da postavljaju pitanja. Voditelji programa bili su učenici trećeg razreda Gimnazije, a kako mlade najviše zanima budućnost, govorilo se i o Ognjenovom sledećem komadu posvećenom Ejmi Vajnhauz čija muzika se i slušala tokom večeri.


Kurti: Vlada koja služi Srbiji radi i u subotu - B92\nPredsednik Samoopredeljenja Aljbin Kurti je rekao da vlada u subotu održava sastanke radi ukidanja reciprociteta prema Srbiji.\nIzvor: Kosovo online subota, 6.06.2020. | 15:09\nIzjava dolazi nakon odluke premijera Kosova Avdulaha Hotija da ukine reciprocitet sa Srbijom\n"I nezakonita za Kosovo i u službi Srbije. Èak i u subotu rade i održavaju sednice samo da bi ukinuli reciprocitet prema Srbiji. Kosovo ima bezbroj socijalnih i ekonomskih problema, ali oni ne mogu biti prioritet u poreðenju sa zahtevima Srbije. Ovo je nezakonita vlada Kosova", napisao je Kurti na svom Fejsbuku.\nKurti je dalje rekao da je današnjom odlukom premijer Hoti bacio krivicu na Kosovo za dosadašnji izostanak dijaloga sa Srbijom, kada je izjavio da je ukidanje reciprociteta uklonilo prepreke dijalogu.\n"Hoti je izjavio da je uklonio prepreke za nastavak dijaloga sa Srbijom. Na taj naèin je okrivio Kosovo za dosadašnji izostanak dijaloga. Tako dobru uslugu Srbiji Beograd nije mogao ni da zamisli. Pored èinjenice da će dijalog biti asimetrièan, jer ukidanjem reciprocitet od strane Kosova, kosovska strana je okrivila seba za odlaganje nastavka dijaloga", poruèio je Kurti.


Ostali sportovi - Streljaštvo: Pešić drugi na Međunarodnom turniru u Novom Sadu\nNapisano u kategoriji Ostali sportovi, 4 februara, 2020\nProteklog vikenda je u Novom Sadu održan treći po redu Međunarodni turnir u streljaštvu „Vojvodina kup” sa učešćem 110 strelaca iz 6 zemalja. Dejan Pešić je odlično pucao u kvalifikacijama i sa 622,9 krugova osvojio drugo mesto, a u finalu od osam najboljih seniora puškom, je osvojio takođe drugo mesto i srebrnu medalju.\nMalo mu je nedostajalo da ponovi pobedu iz prvog turnira od pre dve godine, kada je osvojio vrlo vrednu zlatnu medalju. Mladi, još kadet, Aleksa Rakonjac je sa 603,4 kruga osvojio šesto mesto u konkurenciji iskusnih juniora puškom.\nVeć sledećeg vikenda u Nišu, Dejan će se boriti za novu medalju, a sa Aleksom i Gabrielom, će se boriti za osvajanje ekipnog pehara u Finalu Kupa Srbije, kao i ekipa pančevačkih seniora pištoljem, a mladi Velimir Ninković će se boriti za medalju u finalu juniora pištoljem.


RTS :: Mišić: Izbori u SAD referendum o politici Donalda Trampa\nSvet Mišić: Izbori u SAD referendum o politici Donalda Trampa\nutorak, 06. nov 2018, 08:29 -> 10:52\nMišić: Izbori u SAD referendum o politici Donalda Trampa\nŠirom Sjedinjenih Američkih Država održavaju se izbori za Kongres i delimični izbori za Senat i 36 guvernera saveznih država koje mnogi vide kao referendum o politici predsednika Donalda Trampa. Nekadašnji dopisnik "Politike" iz Vašingtona Milan Mišić navodi za RTS da izbori predstavljaju neku vrstu plebiscita o dve godine vlade Donalda Trampa.\nMilan Mišić je gostujući u jutarnjem Dnevniku RTS-a naveo da su izbori provera onog šta je predsednik Donald Tram uradio u prethodnih dve godine vlasti.\n"Izbori u SAD su uvek planirani unapred, dakle, nema nikad ovako opštih vanrednih izbora. Ovi izbori nisu referendum ali jesu neka vrsta plebiscita o Trampu, kao što su postojali za vreme mandata drugih predsednika – jedna velika provera onoga šta su učinili u prve dve godine svog mandata", objašnjava Mišić.\nNavodi da su prognozeri oprezni.\n"Statistički 85 odsto šansi je da Demokrate preuzmu Predstavnički dom i isto toliko, jedna zaniimljiva simetrija da Republikanci zadrže Senat, ali sve je to relativno, svi su se opekli 2016. prognozirajući sigurnu pobedu Hilari Klinton, ona je tada imala 70 odsto statističkih šansi", navodi nekadašnji dopisnik Politike.\nDodaje da predsednik ne može da se opozove bez saradnje Republikanaca, a ona, kako navodi, nije ni u izgledu.\nDodaje da su izbori prilika da se vidi prava mera političkog uticaja i snage Donalda Trampa.\n"S obzirom na to da je Tramp na predsedničkim izborima pobedio osvojivši tri miliona glasova manje od Hilari Klinton, ovi izbori su prava prilika da se vidi prava mera njegovog političkog uticaja i snage", navodi Mišić.\nSmatra da nakon izbora neće doći do promene spoljne politike SAD.\n"Spoljna politika nije najčešće tema ovih međuizbora i to nije slučaj ni ovoga puta sem onih elemenata koji se dotiču međunarodnih odnosa. Spoljna politika je isključivo u rukama predsednika, a Kongres je tu samo u ulozi korektora", objašnjava Mišić.\nNavodi da neće doći ni do promene politike prema Srbiji.\n"Mislim da će se produžiti postojeća politika SAD – nastavak pružanja manevarskog prostora da se postigne rešenje oko KiM", ocenjuje nekadašnji dopisnik Politike.\nIstiče da se Američka spoljna politika po pravilu koje je važilo barem do Trampa pravi u koordinaciji svih glavnih aktera – predsednika, kongresa, vojnoindustriskog i obaveštajnog kompleksa, biznisa...\nAmerički građani glasaju za kandidate za 435 mesta u Predstavničkom domu i 35 od 100 mesta u Senatu. Članovi Predstavničkog doma služe dvogodišnji mandat, tako da će čitav dom biti ponovo biran 2020, dok članovi Senata služe četvorogodišnji mandat.


(VIDEO) HRVATI RASKINULI POSLE 3 GODINE: Čilić sa Ivaniševićem osvojio US open, a sada se razišli\nViše im nije išlo\nrade jaksic\t 23.07.2016. 17:31h 20:38h\nHrvati Marin Čilić i Goran Ivanišević završili su saradnju posle tri uspešne godine.\nTrenutno 12. igrač sa ATP liste u poslednje vreme beleži loše rezultate, pa je došlo do razlaza sa trenerom, nekadašnjim šampionom Vimbldona.\n"Naša saradnja je došla do kraja i zahvalan sam Čiliću što smo radili zajedno. Želim mu, naravno, sve najbolje u igračkoj karijeri, siguran sam da tu ima još mnogo potencijala i nadam se da će uspeti na toj stazi. Baš kao i ja u nekom novom trenerskom izazovu. To je sve što želim da kažem, i od mene više niko neće saznati nešto drugo ili nešto novo", jasno je poručio za "Jutarnji list" Ivanišević.\nČilić je tokom saradnje sa Ivaniševićem napravio najveći uspeh, osvojio je US open.\n"Nažalost više ne radim sa Ivaniševićem. Imali smo mnogo uspeha i zaista je bila velika privilegija raditi sa njim, uživao sam. Goran mi je pomogao da ostvarim mnoge ciljeve. Nažalost, staza koju smo delili na ovom putovanju se razilazi i odlučili smo da završimo naš odnos igrača i trenera. Želim mu sve najbolje u budućnosti", napisao je Čilić na Fejsbuku.\nmarin čilićGoran Ivaniševićtenissaradnjaraskid


Audicija za takmičenje Srbija u ritmu Evrope 5. decembra u Odžacima - www.025.rs\nwww.025.rs / ODŽACI / DRUŠTVO / Audicija za takmičenje Srbija u ritmu Evrope 5. decembra u Odžacima\nDeca iz opštine Odžaci će drugu godinu zaredom biti deo manifestacije “Srbija u ritmu Evrope”. Audicija za novi ciklus takmičenja biće održana 5. decembra u svečanoj sali Gimnazije i ekonomske škole “Jovan Jovanović Zmaj” sa početkom u 13 sati.\n“Srbija u ritmu Evrope” je najveće dečje muzičko takmičenje u zemlji i namenjeno je deci osnovnog i srednjoškolskog uzrasta koja poseduju talenat za pevanje i ples.\n– Lokalna samouprava na čelu sa predsednicom opštine je pomogla da deca iz opštine Odžaci učestvuju i 2019. godine u najvećem dečijem muzičkom takmičenju u zemlji. “Srbija u ritmu Evrope” će se emitovati uživo iz grada ovogodišnjeg pobednika, a to je Vrnjačka Banja. Na tom takmičenju su bila i deca iz opštine Odžaci. Deca su se provela jako lepo, zadovoljna su, tako da smo izrazili želju da učestvujemo ponovo, što nam je i omogućeno zahvaljujući lokalnoj samoupravi – kaže direktorica Turističke organizacije opštine Odžaci, Vesna Petković.\nDeca koja pevaju prilikom prijave treba da navedu najmanje dve pesme kojima će se predstaviti na audiciji, dok plesači sa sobom moraju da imaju muziku na flešu uz koju će igrati.\nOdabrani učesnici imaće priliku da svoj talenat unaprede uz pomoć profesora produkcije programa “Srbija u ritmu Evrope”. Pripreme će trajati šest meseci, do samog finalnog takmičenja koje će se održati u Vrnjačkoj Banji u junu 2019. godine.\n– Deca će na tom finalnom takmičenju imati priliku da se druže sa vršnjacima iz cele Srbije koji predstavljaju svoje opštine i gradove. Pozivamo svu zainteresovanu decu da se prijave za predstojeću audiciju, da oprobaju svoje pevačke i plesačke sposobnosti i da se druže sa nama – dodaje direktorica Turističke organizacije, uverena da će i ove godine biti izabrana talentovana deca koja će na najbolji način predstavljati opštinu Odžaci u Vrnjačkoj Banji.\nPrijave za učešće na audiciji dostavljaju se do 3. decembra na email: turizamodzaci@gmail.com ili koordinatoru Vesni Petković na telefon: 064/803-78-66.\nDeca iz Odžaka su u svom prvom učešću u manifestaciji “Srbija u ritmu Evrope” predstavljala svoju opštinu i Finsku, kao jednu od zemalja čija ambasada je podržala takmičenje. Katarina Benka, Tijana Bačik i Dunja Đorđević su imale zapažen nastup u gradu Nišu, koji je u junu bio domaćin finala ovogodišnjeg takmičenja.\nTags: Audicija, odžaci, Srbija u ritmu Evrope